www.energonazorat.uz - Ўздавэнергоназорат Инспекциясининг расмий сайти - Давлат ҳокимияти ва бошқаруви органлари фаолиятининг очиқлиги тўғрисида\nОн-лайн фойдаланувчилар сони: 34\nчоп этиш 3909\n(Ўзбекистон Республикаси қонун ҳужжатлари тўплами, 2014 й., 19-сон, 209-модда)\n2-модда. Давлат ҳокимияти ва бошқаруви органлари фаолиятининг очиқлигитўғрисидаги қонун ҳужжатлари\n5-модда. Давлат ҳокимияти ва бошқарувиорганларининг фаолияти тўғрисидаги ахборот\n6-модда. Давлат ҳокимияти ва бошқарувиорганларининг фаолияти тўғрисидаги фойдаланилиши чеклаб қўйилган ахборот\nдавлат ҳокимияти ва бошқаруви органлари таркибий ва ҳудудий бўлинмаларининг ўз фаолияти тўғрисидаги ахборотдан ахборотдан фойдаланувчиларнинг фойдаланишини таъминлашга доир фаолиятини мувофиқлаштириб бориш;\n9-модда. Давлат ҳокимияти ва бошқарувиорганларининг фаолияти тўғрисидаги ахборот манбалари\n10-модда. Давлат ҳокимияти ва бошқарувиорганларининг ахборот хизмати\n12-модда. Давлат ҳокимияти ва бошқарувиорганларининг фаолияти тўғрисидаги ахборотни эълон қилиш (чоп этиш)\n13-модда. Давлат ҳокимияти ва бошқарувиорганларининг расмий веб-сайтлари\n14-модда. Давлат ҳокимияти ва бошқарувиорганларининг фаолияти тўғрисидаги ахборотни ҳамма кириши мумкин бўлган хоналар ва жойларга жойлаштириш\n15-модда. Давлат ҳокимияти ва бошқарувиорганларининг фаолияти тўғрисидаги ахборотни ахборот-кутубхона ва архив фондлари орқали тақдим этиш\n16-модда. Давлат ҳокимияти ва бошқарувиорганларининг очиқ ҳайъат мажлисларида ахборотдан фойдаланувчиларнинг ҳозир бўлиши учун шароитлар яратиш\n18-модда. Давлат ҳокимияти ва бошқарувиорганларининг фаолияти тўғрисида ахборот олишга доир сўров\n22-модда. Давлат ҳокимияти ва бошқаруви органлари фаолиятининг очиқлигитўғрисидаги қонун ҳужжатларини бузганлик учун жавобгарлик\nюклаб олиш: 369_uzb.docx (28,93 KB)


Саъдулла Сиёев, Мурод Абдуллаев. Буйруқ берган ким? (1990) - www.ziyouz.uz\nБош саҳифа МатбуотҚайта қуриш даври матбуотиСаъдулла Сиёев, Мурод Абдуллаев. Буйруқ берган ким? (1990)\n(Паркент воқеалари хусусида)\n«Ўзбекистон адабиёти ва санъати» рўзномаси таҳририятига!\n1990 йил 3 март куни Паркент тумани аҳолиси билан ички қўшин аскарлари ва милиция ходимлари ўртасида қонли тўқнашув юз берди. Бу ҳақда марказий ва айрим жумҳурият матбуотлари томонидан берилган хабарлар бирёқлама ва нохолис бўлганлиги туманнинг кўп минг сонли ва кўп миллатли аҳолисини беҳад ғазаблантирмоқда. Ҳатто айрим мухбирлар воқеа содир бўлган жойга келмасдан, одамлар билан учрашмасдан, ёлғон маълумотларни тарқатишгача бориб етдилар. Меҳнаткаш халқ шаънига маломат ёғдирувчи бундай кимсаларни судга беришга қарор қилдик.\nФожиа сабабларини ҳар томонлама ўрганиш мақсадида, туман ижроия комитети қошида махсус жамоатчилик комиссияси тузилди. Паркентда юз берган қонли фожиа билан боғлиқ тафсилотларни аниқлаш ва ҳалол ёритиш учун ўз вакилингизни юборишларингизни илтимос қиламиз. Таҳририят ходимлари бевосита воқеа содир бўлган жойдаги гувоҳлар, қонли тўқнашув иштирокчилари, ярадорлар, жамоатчилик комиссияси аъзолари билан учрашиб, уларнинг қўлидаги ҳужжатлар ва ашёвий далиллар асосида, холис фикрга келиши зарур, деб биламиз.\nЖамоатчилик комиссияси аъзолари: Олимов, Ҳасанов, Нишонбоев, Ҳожиматов ва бошқалар. Жами 20 имзо.»\nЎзбекистонда яна қон тўкилди. Қўқондаги шаҳидларнинг гўри совумай туриб, тўрт йигитдан айрилдик…\nПаркентда мотам. Оналар кўк кийди. Тожиқул Алматовнинг тўрт етими чирқираб қолди.\nХалқ кўксини алам ўртайди.\nҚариялар қовоғи солиқ, болаларнинг кўзлари жовдирайди, келинлик либосини қийишга улгурмаган лобар қизларнинг дийдаси тўла ёш.\nМилиция биноси батамом ёниб кетган. Фожиа юз берган сой бўйи бўм-бўш. Бу жой болаларнинг севимли сайлгоҳи эди. Қош қорайгунча қувлашмачоқ ўйнашарди. Ҳозир у ерга ҳеч ким бормайди. Сой бўйида одам ўлди!\nХўш, Паркентда нима юз берди? Учинчи мартдан бери таҳририят телефонлари тинимсиз жиринглайди. Адабий жамоатчилик, Паркент аҳли «Адабиёт» газетаси нега жим, ҳақ сўзни айтинглар, бўлган ишни бўлганича ёзинглар», деб талаб қилмоқда. Жумҳуриятимизнинг бошқа шаҳар ва вилоятларидан ҳам шу мазмунда қўнғироқлар бўлиб турибди. Биз оқсоқоллар, муаллимлар, ишчилар, ҳуқуқшунослар, талабалар, қаламкашлар, шифокорлар, беморлар, раҳбарлар, колхозчилар билан суҳбатлашдик. Халқ комиссияси аъзолари тўплаётган ҳужжатлар билан танишдик. Кўз ўнгимизда зоҳиран ваҳшиёна, ботинан сир-асрор тўла мудҳиш бир манзара намоён бўлди.\n…3 март. Шанба. Шаҳар одатдагидек гавжум. Паркентнинг етти кентидан келган одамлар шаҳарни тўлдириб, марказ орқали ҳар томон йўналади. Биров бозорга йўрғалайди, биров касалхонага, биров ишга ошиқади, биров ўқишга. Соат ўнларда, ҳаммомга етмай, катта кўча бўйида одам тўпланиб қолди. Одамнинг эса феъли маълум, тўртта киши йиғилган ерга, нима гап экан, деб бешинчиси ҳам келади. Халқни бир ерга жам қилган нарса — тепада, туман партия қўмитаси биноси олдида турган оқ қалқонли, дубулға кийган аскарлар эди. Паркент аҳли умри бино бўлиб, бунақа «темиртан»лиларни кўрмаган. Хўш, райком биноси олдида аскарлар нима қилиб турибди?\nНоҳия касалхонаси жарроҳлик бўлими мудири Собит Икромов: —Эрталабданоқ ҳаммаёқ милиционерлар ва аскарларга тўлиб кетди. Нима гап, деб сўрасак, «профилактика» дейишди.\nШу тариқа, шивир-шивир, миш-миш кучайди. Ўтган-кетган тўхтаб, халққа халқ қўшилди. 50—60 чоғли одам йиғилиб қолди. Тепадаги аскар йигитлар шуни кутиб тургандек, бирдан пастга туша бошлади. Уларни Паркентнинг қадрдон милиция ходимлари бошлаб келарди. Қимдир, алҳазар, дегандек жўнаб қолди. Кўпчилик тарқалмади. Аскарлар қайга бораркан, дегандек, ҳайратланиб уларга қараб туришди. Бекорчига текин томоша керак эди.\n— Аскарлар саф тортиб, кўча бетини эгаллашди.— дейди Тошкентдаги 2-вагон депоси ишчиси Тоҳир Мунавваров.— Олдинга милиция подполковниги чиқди. Қўлига мегафон олди.\n— Халойиқ! Дарҳол тарқалинглар! — деди дўқ уриб. — Уч минут вақт бераман, яхшиликча тарқалмасанглар, аямаймиз!\nОдамлар: «Биз бу кишига нима ёмонлик қилдик, индамай бир ерда турибмиз-ку», деб елка қисдилар. Бир неча киши тўпдан чиқиб кета бошлади. Шу пайт подполковник: «Бир, икки, уч!» — дедию ортига ўгирилди, елкасидан нафас олиб, ҳужумга шай бўлиб турган ҳарбий офицерга им қоқди. Офицер қўлини чулғади: «Олға!», деб бақирдн. Аскарлар резина калтакларини кўтариб, халқ устига ташланди. Ёш демай, қари демай, ёппасига савалай кетди. Уларнинг важоҳати ёмон эди…\nОдамлар сой томонга қочди. Аскарлар ҳамон бостириб келар, тик турганларни аёвсиз урар, йиқилиб ётганларни тепиб ўтарди. Милиция ходимлари эса қочолмай қолганларни пешма-пеш машинага тиқиб, ҳибсга жўнатиб туришибди.\n— Оломон чекиниб, сой бўйига етди, — дейди Паркент шаҳар ижроқўми раиси Солижон Тўйчиев. — Уларни бу ерга урҳо-ур қилиб тақашганидан сўнг, ёшлар қўлига тош олди. Шунда мен қўлимни кўтариб, одамлар олдига бордим: «Тошни ташланглар, улар қуролланган», деб ёшларни тинчлантириб, аскарлар томонга келаётсам, ўқ отилиб қолди. Улгуролмадим…\nАскарлар: «Қуролга қарши — қурол!» дегандек, автоматга қўл чўздилар. Дастлабки ўқ Мирсоли Миртурсуновни йиқитди. У оҳ дейишга улгурмади. Ўқ эндигина йигирма олтига қадам қўйган йигитнинг миясини тешиб ўтган эдн.\nЎқ товушини эшитиб, чор атрофдан одамлар югуриб кела бошлади. Халқ ўзини ҳимоя қилишга ўтди. Энди қочиш навбати аскарларга келди. Улар чекина-чекина райком биносига, сўнгра янги тушган универмаг ичига кириб яшириндилар. Ҳақоратга чидамаган халқ райком биноси томон кўтарилди. Тинч аҳолига ўқ отган қонхўрлар сардорини талаб қилди. Жавоб бўлмади. Жавоб ўрнига, эшик-тешикдан ўқталган автоматлар кўринди. Одамлар бир неча ойнани уриб синдириб, изига қайтди. Шу ур-сурда сўқоқлик Тожиқул Алматов ҳам ўққа учди.\nМелисахона рўпарасига, тикув фабрикаси дарвозасига баҳайбат БТРни кўндаланг қилиб қўйдилар. У ўқтин-ўқтин осмонга ўт очиб, фабрикада ишлаётган аёлларнинг, боғчадаги болаларнинг ўтакасини ёриб турди. Халқ мелисахона олдига тўпланди. Бекорга калтак еб, ҳибсга тушган фарзандларини талаб қилди. Ички ишлар ходимлари ўз фуқаросининг олдига чиқиб, одамга ўхшаб гаплашиш ўрнига, хонама-хона бекиниб олдилар. Бу ҳам камлик қилгандай, гоҳо деразадан ўқ узиб, битта-яримтани ярадор қилиб туришди. Табиийки, бунақа пайтда халқнинг қони қайнайди. Қўриқчиларнинг номардлигидан, зўрликдан, ҳақоратдан сийнаси чок бўлган оломон мелисахонага ўт қўйди. Биз бу ишни оқламоқчи эмасмиз, зулмнинг дояси зулм, деган қўҳна нақлни эслатмоқчимиз, холос.\nОсмонда ҳарбий вертолёт пайдо бўлди. Бу Паркентдаги «исён»ни бостириш учун юборилган қўшимча куч эди. Ҳавода дағдага қилиб, кўздан ёш оқизувчи сертутун портлагичлар учди.\n«Тартиб» ўрнатувчилар шунчалик қизишиб кетишган эдики, ҳатто кўчама-кўча юриб, «боши бузуқларни» излай бошлашди. Уларнинг наздида, ҳар бурчакда бир «экстремист» бекиниб тургандек эди. Бўлмаса, Музаффар Ҳамидовнинг ўлимини қандай изоҳлаш мумкин? Уни уйининг ёнида отиб кетдилар. Ҳамидовнинг уйи қайдаю мелисахона қайда! Ораси бир чақиримдан ортиқ. Шу ерда ўринли бир савол туғилади. Ноҳия раҳбарлари қаерда эди? Улар фожианинг олдини олишолмадиларми? Ноҳия раҳбарлари жунбушга келган оломоннинг ичида эди. Эркин Рўзматов бир кунгина аввал ноҳия ижроия қўмитасига раис этиб сайланган. У киши «ҳай-ҳайлаб», халққа пешвоз чиқди, ёшларни тинчитишга уринди, гоҳо аламдийда одамлар тўдасини тўсиб гоҳо ҳарбийлар билан тиллашиб, фожиа ўчоғини сўндиришга уринди. Шаҳар ижроия қўмитаси раиси Солижон Тўйчиев ҳам ғазабнок оломон билан тиккама-тикка гаплашди. Оқсоқоллар, туман фаоллари, муаллимлар, Паркентнинг нуфузли кишилари халқ талабини эшитиб, уларни осойишталикка чорлади.\nХўш, туман партия комитетининг биринчи котиби-чи? У йўқмиди? Бор эди. Пастда ўнлаб одам ярадор бўлиб, шаҳидларнинг қони тўкилиб ётганда, Исмоил Салимов тепада, ўз кабинетида ўтирарди. Эҳтимол, у хотиржам ўтирмагандир, эҳтимол, воқеанинг боришини кузатиб, ғалаённинг тинчишини кутиб тургандир? Ёки халқ олдига тушгани чўчигандир? Ақл бовар қилмайдиган ҳолат! Бу ёқда 84 минг аҳолининг тақдири ҳал бўлаётган бўлса-ю, биринчи котиб халқ олдига отланиш ўрнига, кабинетидан чиқишни ўзига лозим кўрмаса! Ахир, уни паркентликлар яқиндагина жумҳурият халқ депутатлигига сайлаган эдилар.\nНиҳоят, биринчи котиб журъат қилиб, оломон олдига келди. Бироқ энди кеч бўлган эди. Мелисахона ёнган, аскарларни олиб келган автобуслар ёқилган, ўладиган ўлиб, ярадорлар сони ўттизга яқинлашиб қолган эди. Тушдан кейин халқ бироз тинчиди. Жумҳурият ҳамда вилоят раҳбарлари кўмагида қўшин олиб чиқиб кетилди…\nНеча кундирки, Паркентда осойишталик ҳукмрон. Шаҳарда битта ҳам милиционер зоти кўринмайди. Туманни халқнинг ўзи бошқармоқда. Халқнинг ишончли, нуфузли фарзандларидан иборат комиссия ишлаб турибди. Унга янги сайланган райкомнинг биринчи котиби Эркин Рўзматов раҳбарлик қиляпти. Халқ орасидан чиққан кўнгилли посбонлар кўчаларни, дўконларни, банк, идора, касалхона, боғча, мактаб каби жамоат мулкини туну кун қўриқлаб турибдилар. Ўтган кунлар ичида биронта тартибсизлик, ўғрилик рўй бермади. Паркент халқи ориятли, меҳнаткаш халқ. Сабрли, инсофли. Шунинг учун ҳукумат раҳбарларини ишонтирди. Ўз ноҳиямиз шаънини ўзимиз ҳимоя қиламиз, бошимизда калтак ўйнатиб, милтиқ ўқталиш шарт эмас дедилар. Сўзларининг устидан чиқишди.\nПаркент сойи икки кун лойқаланиб, яна тингандек бўлди. Келинг, биз ҳам (олий мартабали носиҳларимиз айтмоқчи!) эҳтиросга берилмай, бир мулоҳаза қилиб кўрайлик. Фожианинг олдини олиш мумкинмиди? Мумкин эди. Ҳамма балонинг бошини месхети туркларига олиб бориб тақашади. Тўғри «Кумушкон» санаторийсига олти юзга яқин турк жойлаштирилган эди. Бироқ уларга ҳеч ким тегмади.\n— Месхет туркларидан бирор киши бизга, тиббий ёрдам сўраб, мурожаат қилгани йўқ, — дейди ноҳия шифохонаси бўлим мудири Собит Икромов.\nПаркентликлар сабр қилдилар. Вақти-соати билан кетишар, деб ўйлашди. Турклар шаҳарга тушиб, дўконларда савдо қилар, Паркентни бемалол айланиб юрарди. Ҳеч ким уларга озор бермади-ку! Ҳатто ўша тўс-тўполон куни туркларни жунбушга келган халқ орасидан намойишкорона олиб ўтишганда ҳам, на бир ёмон сўз айтилди, на ёнғоқдек тош отилди. Бу гапимизни истаган паркентлик тасдиқлаши мумкин.\nХўш, шундай экан, ички қўшин аскарлари ва милиция қўшимча кучлари Паркентга нима мақсадда олиб келинди. Бунга ким буйруқ берди? Халқ мана шуни билишни истайди.\nУлуғ Ватан уруши ногирони Арслон Азимхўжаев:\n— Мен икки марта мелисалар олдига бориб, бу қуролланган аскарларни ким бошлаб келди, олиб кетинглар, дедим. Лекин улар қулоқ осмадилар. Ўша куни ҳалок бўлган милиция ходими, аввал ўт ичида қолиб, сўнгра ўзини иккинчи қаватдан пастга ташлади. У отган ўқлардан одамлар яраланиб, бир йигит нобуд бўлгани учун аяб ўтирмадилар.\nПаркент шаҳар ижроқўми раиси Солижон Тўйчиев:\n— Одамлар умуман мажлис ўтказиш учун йиғилишмаган эди. Митинг ўтказиш ҳақида туман ва шаҳар ижроқўмларига бирорта ариза тушгани йўқ. Бунга ҳаракат ҳам бўлгани йўқ. Мен қонли фожиалар рўй берган жойда эдим. Шу нарса ажабланарлики, митинг ўтказиладиган жой бошқа, одамлар отилган, калтакланган жой бошқа. Ҳайронмиз…\nБиз Паркент туман касалхонасида ётган ярадорлар билан ҳам суҳбатлашдик.\nНишонбой Ҳабиев, «Навбаҳор» совхози ишчиси: — Ўша куни Паркентнинг марказий кўчасидан туғруқхонага, кўзи ёриган аёлимни кўргани ўтаётганимда ўқ тегди.\nМиркомил Собиров: — Ўша кўчадан касалхонада ётган отамга овқат олиб ўтаётганимда ярадор бўлдим.\nФахриддин Эрматов (ўқитувчи): — Ёнаётган бино ичидан отилган ўқ сонимдан тешиб ўтиб кетди…\nҲа, ўша куни 24 киши милиция ва ички қўшин аскарлари отган ўқлардан яраланди. Дастлабки куни улардан уч киши ҳаётдан кўз юмган эди. Етти кундан сўнг, оғир яраланган ўсмирлардан яна бири— 16 ёшли Зуҳриддин Эшматов ҳам касалхонада жон берди. Шифокорлар яна 20 дан ортиқ йигитнинг ҳаёти учун курашмоқда. Улар орасида енгил жароҳат олганлар ҳам, таёқлар зарбидан ер тишлаганлар ҳам, ҳаёти қил устида турганлар ҳам бор. Ҳа, шундай, тўппончалар, автоматлардан отилган ўқлар бу йигитларнинг оёқ ва қўлларига тегди. Аммо халқнинг нафрати ўқ узганларнинг юрагига тегишига шубҳа йўқ.\nПаркент аҳли туман партия комитетидан, хусусан, унинг биринчи котиби И. Салимовдан қаттиқ хафа. Ахир, бир кун олдин, 2 мартда Паркент четига юздан ортиқ жанговар аскарлар олиб келиниб, ҳунар-техника билим юртига жойлаштирилганидан у хабардор эди-ку? Ўша куни райсоветнинг сессияси бўлди. Аммо И. Салимов сессия иштирокчиларига ёки бюро аъзоларига буни бир оғиз билдириб қўймади. Бюро аъзолари хабар топганларида, саҳар кўчага чиқишмасмиди, аскарларнинг олдини тўсиб, халқни ўлимдан, жароҳатдан ва энг хунуги, узоқ йиллик бадномликдан асраб қолишмасмиди?\nМуваққат халқ вакиллари комиссияси аъзоси, туман рўзномаси муҳаррири Маҳмуджон Тоиров дардчил, аммо тўғри бир гап айтди: «Ўзбекистоннинг сувини ичиб, нонини еб катта бўлган баъзи қаламкаш «дўстларимиз» яна ёлғон-яшиқ нарсаларни ёзиб, ўзбекларни бутун дунёга ёмонотлиқ қилишмоқда. Уларга, ҳай, дейдиган одам йўқми?»\nҲақ гап. Марказий матбуот, марказий радио, телевидение ходимлари тағин жамоатчиликка уйдирма тарқатди. Биз эса, тақдирга тан бериб, тағин миқ этолмай турибмиз. Паркентда митинг 40—50 киши йўл бўйида тўпланиб, умрида кўрмаган совутли аскарларни томоша қилса—шу митингми? Митинг бўлса, нега шаҳар ижроия қўмитаси, бошқа мутасаддилар билишмайди?\nТелефон симлари узилиб, симёғочлар қулатилган эмиш. Ғирт ёлғон! Битта ҳам далил йўқ.\n«Боши бузуқлар» райком биносини эгалламоқчи бўлганмиш. Туҳмат бу. Халқ истаса, ҳаммаёқни вайрон қилиши мумкин эди. Ҳолбуки, кичкина сув дўконига ҳам шикаст етмади. Фақат ўз халқини ўзгаларга боғлаб бергани учун одамлар милицияга ғазабини сочди.\nПаркент туман партия комитетининг шу воқеалардан сўнг сайланган биринчи котиби Эркин Рўзматов:\n— Ўша куни биз паркентликлар учун ички қўшин аскарларининг ҳам, қўшимча милиция кучларининг ҳам кераги йўқ эди. Башарти бирон йиғин бўлган тақдирда ҳам, биз ўз халқимиз билан осойишта гаплашишга тайёр эдик. Аслида эса одамлар йиғилиб митинг ўтказади, деган биронта ишончли гап йўқ эди. Миш-мишлар бўлса бўлгандир. Ўша куни аскарлар ва милиция қўшимча кучлари ташланишига буйруқ берган одамда бирор «хавф» тўғрисида маълумот бор экан, нега туман ва шаҳар ижроқўми раҳбарлари бундан ўз вақтида огоҳ этилмади?\nНима мақсадда бу нарса сир тутилди? Тушунолмаяпмиз. Одамлар йиғилиб бирон жойга ҳужум қилса экан, эҳтиёт чораси кўрилди деб баҳона қилиш мумкин эди. Борингки, бирор хавф-хатар олдидан аскарлар ва қўшимча милиция кучлари олиб келинсин ҳам дейлик. Барибир, ўқ узишни оқлаб бўлмайди. Рухсат этилмаган митинглар учун жавобгарлик тўғрисидаги фармонда ҳам жамоатга қараб ўқ отилсин, улар калтаклансин, дейилмаган-ку? Марказий матбуот ёлғонни ёзди. Биз 4 мартда мотам йиғилишимизда одамлар билан 6 соат гаплашдик. Биронтасидан на ҳукумат, на раҳбарлар шаънига ҳақоратли гап чиққани йўқ. Нега туманга аскар киритилди? Тинч аҳолига ўқ узишга ким ҳуқуқ берди? Халқ мана шуни аниқлаш учун комиссия тузди. Халққа ҳақиқат керак? Элни тинчитиш, осойишта ва хотиржам этишнинг бундан ўзга йўли йўқ.\n… Биз борган куни Паркентда жала ёғди. Жала дўлга айланди. Паркентликлар табиатнинг бунақа нағмасига ўрганиб кетишган. Аммо 15 кундан бери заҳматкаш, содда халқ бошига ёғаётган маломат тошларига кўниколмай ҳасратда. Қарияларнинг соқолида ёш, болаларнинг боши хам, оналар кўк либосда. Халқ амри — вожиб; Унга қулоқ солмаслик бугунги кунда хиёнатдан бошқа нарса эмас!\n← Аввалги Аввалги Ёқубжон Хўжамбердиев. Жар ёқасидаги оломон (1990)\nКейинги → Кейинги: Аҳмаджон Мелибоев. Наманган сабоқлари (1990)


Сиёсатчилар отбоқарлардир – mulkdor.com\nJune 26 2019, 04:06 ЖамиятМақолаларСиёсатТилимиз\nФурсатдан ва яхши мавзу кўтарилиб қолганидан фойдаланиб, мавзуни яна тилшуносликка бурсам. Сиёсат сўзининг келиб чиқишини биласизми?\nЎзи дунёнинг аксарият тилларида бу тушунчани англатадиган туб сўз йўқ. Кўпчилик мусулмон тилларида тарқалган “сиёсат” сўзи арабча, кўпчилик Европа тилларида тарқалган “политика” эса юнонча. Биз арабча сўзнинг келиб чиқишига тўхталамиз.\nАраб тили семит тиллари оиласига киради. Семитлар қадимда Месопотамияда (Икки дарё оралиғи, бугунги Ироқнинг маркази) истиқомат қилган. Мана шу ҳудудга милоддан аввалги 3-минг йиллик охири — 2-минг йиллик бошларида ҳинд-европа тилларида гапирувчи кўчманчилар — митаннилар, касситлар ва бошқалар бостириб кирган. У пайти ҳинд-европа тилларида гапирувчи қабилалар ҳали кўчманчи ҳолда бўлиб, анча жанговар бўлган ва семитларни бўйсундиришига эришган (семитлар орасида гарчи у пайти кўчманчилар ҳали кўп бўлса ҳам, лекин Месопотамияда асосан ўтроқ шаҳарлик аҳоли яшарди).\nҲинд-европа тилларида гапирувчи қабилаларнинг ҳарбий устунлигини таъминлаб берган нарса отлар эди. Дунёда биринчи бўлиб отларни доместикация қилган (хонакилаштирган) бу қабилалар ундан унумли фойдаланиб, қисқа муддатда катта ҳудудларга кўчишни ҳамда жангларда отлиқ қўшинлар ёрдамида устунликка эришишни ўрганган.\nАрхаик ҳинд-европа тилида от s’s деб юритилган. Бу сўзнинг аниқ ўқилиши номаълум, тахминан “сайаса” бўлса керак. Бу сўз семит тилларига, хусусан, ўша пайтда Месопотамияда тарқалган аккад тилига ўтган. Ҳинд-европа тилли қабилалар улар томонидан “сийаса”, яъни “отбоқарлар” деб юритилган.\nАккад тилида гапирувчи аҳолининг хўжайинлари, яъни уларни бўйсундириб, бошқараётган элита отлиқ кўчманчи бўлгани боис секинлик билан бу ном айнан ҳукмрон табақага нисбатан ишлатила бошланган, асрлар ўтиши билан сўзнинг асл маъноси унутилиб, умуман “ҳукмронлик”ни англата бошлаган. Замонлар ўтиши билан бугунги “сиёсат” тушунчаси вужудга келган ва “ҳукмдорлар” энди “сиёсатчилар”га айланган. Бу сўз аккад тилидан бошқа семит тилларига, хусусан, араб тилига ўтган.\nБуни текшириш қийин эмас. Худди шу ўзакдан келиб чиққан яна бир сўз араб тилида отбоқар маъносини англатади — “сайис”. Бу сўз ўзбекларга ҳам таниш, негаки у ўзбек тилида ишлатилади. Масалан, Самарқанд қишлоқларида ёзги отхона “сайисхона” деб юритилади.\nШундай қилиб, дастлаб “отбоқар” маъносини берган “сийаса” сўзи “ҳукмдор”га, сўнг замон ўтиши билан биз билган “сиёсат”га ва “сиёсатчи”га айланган. “Сиёсатчи”, агар туб илдизини кавласанг, “отбоқар” дегани. Фақат буни сиёсатчилар билиб қолмасин.


18:45 / 01.06.2015 | МУЗАФФАР ТУРДИМАМАТОВ | 1298\nАссаламу алайкум! Олдиндан катта раҳмат саволаримизга жавоб берганларингиз учун. Бир неча саволларимга жавоб берсангиз илтимос. “Кифоя”нинг 378-бетида “нажасга сажда қилиш” дейилган, 379-бетида “қибладан юз ўгириш” дейилган. Булар бир рукн миқдорича туриб қолса бузиладими ёки ўша заҳоти бузиладими? Шунингдек эмизикли бола отаси ёки онасининг сонига қуриган нажосатли кийими билан ўтирса, бир рукн миқдорича ўтирса бузиладими ёки ўша заҳоти бузиладими?\n380-бетида “муқтадийни имомидан олдинга ўтиб кетиши” дейилган. Агар муқтадий имомдан олдин рукуъ ва саждага борса, имомдан олдин қиёмга қайтса, шу ҳолатларда муқтадийни намози бузиладими ёки бузилмайдими?\nВа алайкум ассалом! “нажасга сажда қилиш” деганда, қайтадан покиза жойга сажда қилмаса.\n2.“қибладан юз ўгириш” деганда, юзни ўгириш билан намоз бузилмайди. Кўкрак қафасини ҳам бурадиган бўлса, намози ўша заҳоти бузилади.\n3.Бузилмайди. Росулуллоҳ соллаллоҳу алайҳи васаллам намозда имом Ҳасан ва Имом Ҳусайнларни елкаларига опиштириб олар эдилар. Ҳолбуки ёш боланинг кийими нажосатдан ҳоли бўлмайди.\n4.Ҳаром ишни қилган бўлади, лекин намози бузилмайди. Модомики андак муддат бўлса ҳам имом билан бирга рукуъ ва сажда қилган бўлса. Валлоҳу аълам.\nимомликка ким ҳақли\nВояга етмаган ўғлим билан намоз ўқиш қоидаси\nЖамоатга кеч колиш


«Уловидан тушови» қимматга тушаётган «тонировка» – Fikrat.uz\n«Уловидан тушови» қимматга тушаётган «тонировка»\n13:37 / 18.08.2020 07.09.2020 28949 0\nТонировка Калифорния штатида йўловчиларни иссиқдан асраш, “кондиционер”ни камроқ ишлатиб, ёнилғини тежаш ва ҳавони ифлослантирмаслик мақсадида жорий қилинган экан. Менимча, Ўзбекистоннинг иссиғи ҳам Калифорнияникидан кам эмас.\nСоғлиқни сақлаш вазирлиги, Республика ихтисослаштирилган дерматология ва венерология илмий амалий тиббиёт маркази директори, профессор Улуғбек Собировга иссиқнинг организмга зарари масаласида “Депутат сўрови” жўнатилди. Яқинда жавоб келди:\n“Қуёшдан келаётган ультрабинафша нуридан инсон организми турли касалликка чалиниши мумкин. Фотодерматоз, теридаги тошмалар, қизил югурук, тери саратони, сепкиллар шулар жумласидан. Бундан ташқари, соматик хасталиклар билан оғриган беморлар қабул қилаётган бир қатор дорилари қуёш нури таъсирида терига ножўя таъсир (фототоксик) қилиши исботланган. Албатта, қуёшдан ҳимояланиш усуллари кўп. Тонировка ҳам шулардан биридир. Мутахассис сифатида автомобиль ойналарини қорайтириш тиббиёт нуқтаи назаридан қулай деб ҳисоблайман”.\nЎзбекистонда 4 миллиондан кўп автомобиль бор ва улардан чиқаётган заҳарли газ миқдори тобора кўпаймоқда. Дунёда ҳавога чиқарилаётган заҳарли газнинг 40 фоизи транспортларга тўғри келади. Тошкентда бу кўрсаткич 90, Ўзбекистонда эса 60 фоизга етади ва бу дунё стандартидан 3 баробар кўп экан.\nБугун дунё аҳолисининг 95 фоизи тоза ҳаводан нафас олмаяпти. Ҳар йили 4-5 миллион киши айнан ҳавонинг ифлосланишидан нобуд бўляпти. Ўзбекистонда ҳам нафас олиш тизими, юрак-қон томир ва аллергик хасталиклар, иммунитетнинг пасайиши билан оғриганлар сони ошиб боряпти. Ўлим билан якунланган ҳолатлар ҳам кўп. Бюджетдан соғлиқни сақлаш учун ажратилаётган маблағ бугун триллионлар билан ўлчанмоқда (2019 йилнинг 9 ойида соғлиқни сақлаш учун 10,6 трлн сўм ажратилган).\nТонировка қиммат бўлгани учун ундан жуда кам сонли шахслар фойдаланяпти. 2019 йилда бундайлар сони жами автомобиль эгаларининг атиги 0,1 фоизини ҳам ташкил қилмаган. Ўзбекча қилиб айтганда, назаримда тонировканинг уловидан тушови қимматга тушаётгандек. Майли, пул ҳам топилар. Лекин бевақт йўқотилган инсонлар соғлигини триллионлар билан ўлчаб бўлармикан?\nЯқинда “Миллий тикланиш” демократик партияси Ўзбекистон Республикаси Вазирлар Маҳкамасига жамоатчилик талаби ва хорижий тажрибадан келиб чиқиб, мамлакатимизда автомобиль ойналари тусини ўзгартириш учун белгиланган тўловларни бекор қилиш бўйича таклиф хатини жўнатди. Шунингдек, бу масалани фракция йиғилишларида қайта-қайта кўтариш белгиланган. Ажаб эмас, яқин кунларда тонировка масаласида янгилик эшитиб қолсак.\nИзоҳ қолдиринг «Уловидан тушови» қимматга тушаётган «тонировка»Депутат сўрови, Жаҳонгир Зияев, тонировка\nХалқ таълими вазирлигига мурожаат\n18:35 / 21.02.2021 21.02.2021 8241 0\n15:59 / 13.11.2020 13.11.2020 5996 0\n13:58 / 13.08.2020 13.08.2020 19598 0\n14:44 / 10.07.2020 03.09.2020 16757 0\n16:17 / 07.02.2020 04.09.2020 23894 0\n1 декабрдан нималар ўзгарди?\n8:11 / 01.12.2020 02.12.2020 20444 0\n16:32 / 17.06.2020 03.09.2020 32224 0


mirobod.tashkent.uz Mirobod.Tashkent.Uz - Мингбулоқ Нефть Конида Янги Қидирув Қудуғи Ишга Туширилди\nМингбулоқ нефть конида янги қидирув қудуғи ишга туширилди - Бўлимга қайтиш\nДавлатимиз раҳбари Мингбулоқ туманидаги масъулияти чекланган жамият шаклидаги “Мингбулоқнефть” Ўзбекистон – Хитой қўшма корхонасига ташриф буюрди.\nПрезидентимиз Шавкат Мирзиёев 2017 йил 11-13 май кунлари Хитойга давлат ташрифи давомида Хитой Миллий нефть-газ корпорацияси директорлар кенгаши раиси Ван Илин билан учрашди. Мазкур корпорация мамлакатимиздаги углеводород конларини қидириш ва қазиш, Муборак газ-кимё мажмуасида табиий газни чуқур қайта ишлаш жараёнида фаол иштирок этмоқда. Учрашувда юқори технологиялар соҳасидаги лойиҳалар ижросининг истиқболлари ва Ўзбекистон иқтисодиётининг устувор тармоқларига Хитой сармоясини жалб этиш масалалари муҳокама қилинди.\n“Мингбулоқ конида қидирув ва қазиб олиш” лойиҳаси узоқ истиқболга мўлжалланган кенг кўламли лойиҳадир. Лойиҳа доирасида 4 қидирув-бурғилаш қудуғи ишга туширилади ва 4 мавжуд қудуқ капитал таъмирланади.\nМазкур лойиҳа Ўзбекистон Республикасининг 2017 йил Давлат инвестиция дастурининг манзилли рўйхатига киритилган бўлиб, айни пайтда бош пудратчи – “Xibu Duolling Engineering” компанияси бурғилаш майдони ва вахта қароргоҳидаги тайёргарлик ишлари якунига етказилди. Жорий йилда Мингбулоқ нефть кони маъмурий биносини таъмирлаш, М15 қидирув-бурғилаш қудуғини ишга тушириш ва бошқа тадбирларни амалга ошириш учун Хитой молия-тижорат институтлари киритадиган 15 миллион долларга тенг сармоя ўзлаштирилиши кўзда тутилган.\nЯқинда бу ерда М15 қидирув қудуғи ишга туширилди. Қудуқда бурғилаш ишлари катта – 6 минг метргача чуқурлик, аномал босим – 1200 атмосфера босими ва коллекторларнинг геологик мураккаб тузилиши шароитида олиб борилиши энг замонавий муҳандислик ечимларини тақозо этади. 25 йилга мўлжалланган ва умумий қиймати 255 миллион доллардан ортиқ бўлган ушбу лойиҳа натижасида Мингбулоқ нефть конидан йилига 200 минг тонна суюқ углеводород қазиб олиш режалаштирилган.\nМ15 қидирув-бурғилаш қудуғининг ишга туширилиши билан 130 дан зиёд иш ўрни яратилди.\nПрезидентимиз ушбу корхона мамлакатимиз иқтисодиётини янада ривожлантиришда муҳим ўрин тутишини таъкидлади. Қурувчилар ва хитойлик мутахассислар билан суҳбатлашди.\nШу ерда Фарғона водийсида ўтказилган геологик қидирув ишлари натижалари ҳақида маълумот берилди. Бу кўплаб турдаги табиий бойликларни аниқлаш имконини берди. Келгусида уларни ўзлаштириш бўйича замонавий корхоналар ташкил этилади.\nНаманган вилоятида қуриладиган гидроэлектр станциялари лойиҳаси ҳам намойиш қилинди.\nЎзбекистон Республикаси Президентининг 2017 йил 2 майдаги “2017-2021 йилларда гидроэнергетикани янада ривожлантириш чора-тадбирлари дастури тўғрисида”ги қарорига мувофиқ Наманган вилоятида умумий қуввати 38,5 мВт, ишлаб чиқариш қуввати 150,8 миллион кВт соатни ташкил этувчи кичик гидроэлектр станцияларини қуриш кўзда тутилган. Жумладан, Учқўрғон тумани ҳудудида Катта Фарғона каналида кичик ГЭСлар каскадини қуриш режалаштирилган.\nПрезидентимиз сувдан энергия олиш табиат инъом этган имконият экани, бундай энергия қайта тикланиши, экологик тозалиги ва арзонлиги билан афзал бўлишини таъкидлади. Хитой тажрибаси асосида мамлакатимизнинг барча ҳудудида кичик гидроэлектр станциялари қурилиши, келгусида электр таъминотининг катта қисми ушбу манбалар ҳисобидан қопланишини қайд этди.\nАкрамжон Сатторов, Анвар Самадов, Ёлқин Шамсиддинов (сурат), ЎзА


Асцеин АТМ – Meducate.uz – Дорилар ҳақида маълумотлар ўзбек тилида\nHome Йўриқномалар Асцеин АТМ\nПрепаратнинг савдо номи: Асцеин АТМ\nфаол модда: ацетилцистеин – 200 мг, 600 мг;\nёрдамчи моддалар: сувсиз лимон кислотаси, сахароза ёки қанд-шакар, олчали ароматизатори.\nТаърифи: оқдан оч сариқ ранглигача бўлган ўзига хос ҳидли грануляция қилинган кукун.\nТаъсир этувчи модда – ацетилцистеин – цистеин (аминокислота) ҳосиласидир. Балғам мукополисахаридининг бисульфид боғларини узилиши ҳисобига муколитик, балғам кўчирувчи таъсирга эга. Препарат бронх секретларини қовушқоқлигини камайтиради, балғамни суюлтиради, унинг ҳажмини оширади, ажралишини енгиллаштиради, балғам кўчишига ёрдам беради, шунингдек яллиғланиш холатларини камайтиради. Ацетилцистеиннинг таъсири унинг сульфгидрил гуруҳлари балғамнинг кислотали мукополисахаридини дисульфид боғларини узиш қобилияти билан боғлиқ, бу мукопротеидларни деполимеризацияси ва шиллиқнинг қовушқоқлигини камайишига олиб келади. Натижада мукоцилиар клиренс ошади ва балғам ажралиши яхшиланади. Ацетилцистеин антиоксидант ва пневмопротектор таъсирга эга, бу сульфгидрил гуруҳларини боғловчи хусусиятлари билан боғлиқдир. Препарат шунингдек яллиғланишга қарши фаолликка эга, бу нафас йўллари тўқималаридаги ўткир ва сурункали яллиғланишни ривожланишида патогенетик звеноси ҳисобланган эркин радикал жараёнларини сусайиши билан боғлиқ. Ацетилцистеин ҳужайра ичидаги антиоксидант ҳимоя тизимини мухим звеноси ҳисобланган, глутатион синтезига ёрдам беради, шунингдек детоксикация жараёнларига сабаб бўлади. Препарат йирингли балғам бўлганида ҳам фаоллигини сақлайди. Альдегидлар, парацетамол ва феноллар (детоксикация қилувчи таъсири глутатион ишлаб чиқарилишини кучайиши туфайли юз беради) билан ўткир заҳарланишда антидот хисобланади.\nИчга қабул қилинганда препарат МИЙ дан яхши сўрилади. Сўнгра диацетилцистеин ва цистеин – фаол метаболит хосил бўлиши орқали ацетилцистеин метаболизми жигарда амалга ошади. Метаболизмни якуний маҳсулоти – аралаш дисульфидлар. Биокираолишлиги 10% ни ташкил қилади. Қон плазмаси оқсиллари билан боғланиши – 50% (ичга қабул қилингандан 4 соатдан кейин). Ичга қабул қилинганда максимал концентрацияси (Сmax) тахминан 1-3 соатдан кейин эришилади. Гематоплацентар тўсиғи орқали ўтади ва ҳомила олди сувида тўпланиши мумкин.\nФаол бўлмаган метаболитлари сийдик билан чиқарилади (органик бўлмаган сульфатлар, диацетилцистеин), аммо ацетилцистеинни оз миқдори ўзгармаган ҳолатда ахлат билан чиқарилади.\nАцетилцистеиннинг ярим чиқарилиш даври (Т1/2) жигардаги биотрансформациясига боғлиқ. Жигар етишмовчилигида у 8 соатни, нормада эса 1 соатни ташкил қилади.\nНафас аъзоларининг касалликлари ва қовушқоқ балғам ҳосил бўлиши билан кечувчи ҳолларда:\nўткир ва сурункали бронхит, шу жумладан обструктив бронхит;\nбронх йўлларини шиллиқ тиқин билан тиқилиши натижасидаги ателектаз;\nўткир ва сурункали синусит (секретни ажралишини енгиллашиши учун);\nмуковисцидоз (мажмуавий даволаш билан);\nжароҳатдан кейин ва операциядан кейин нафас йўлларида қовушқоқ секретни мавжудлиги;\nпарацетамол билан заҳарланишда антидот сифатида қўлланади.\nПрепаратни ичга қабул қилиш учун эритма сифатида қабул қилинади.\nБунинг учун кукунли пакетчани ярим стакан сувда (тахминан 100 мл), шарбат ёки совуқ чойда эритилади ва овқатдан кейин қабул қилинади. Катталар ва 14 ёшдан катта ўсмирларга преперат 200 мг дан суткада 2-3 марта буюрилади. 6 ёшдан 14 ёшгача бўлган болаларга 100 мгдан (½ пакетчадан) суткада 3-4 марта ёки 200 мг (1 пакетча) суткада 2 марта, 2 ёшдан 5 ёшгача бўлганларга 100 мг дан (½ пакетчадан) суткада 2-3 марта қабул қилиш тавсия этилади. Муковисцидозда 6 ёшдан катта болаларга преперат 200 мг дан (1 пакетча) суткада 3 марта, 2 ёшдан 6 ёшгача бўлганлар болаларга 100 мг дан (½ пакетча) суткада 4 марта буюрилади. 2 ёшгача бўлган болаларга ва янги туғилган чақалоқларга (ҳаётининг 10 кундан бошлаб) 50 мг дан суткада 2-3 марта. Муковисцидозда тана вазни 30 кг дан кўп бўлган пациентларга зарурат бўлганида дозани суткада 800 мг гача (4 пакетча) ошириш мумкин. Ўткир шамоллаш касалликларида қабул қилиш давомийлиги 5-7 кунни ташкил қилади. Сурункали касалликларда ва муковисцидозда инфекцияни олдини олиш учун препаратни узоқроқ (бир неча ҳафтагача) қабул қилиши керак. Асоратлар бўлган ҳолларда ёки сурункали кечишида даволаш курси (6 ойгача) бўйича амалга оширилиши мумкин. Суюқликни қўшимча қабул қилиш препаратни муколитик самарасини кучайтиради.\nОвқат ҳазм қилиш тизими томонидан: кам ҳолларда – жиғилдон қайнаши, кўнгил айниши, қусиш, диарея, меъдани тўлиб кетиши ҳисси, стоматит,\nАллергик реакциялар: кам ҳолларда – тери тошмаси, қичишиш, эшакеми, бронхоспазм. Кўпгина препаратга юқори сезувчанликни сабаби таркибида пропил- ва метилпарагидроксибензоатни мавжудлигидир.\nЛаборатор кўрсаткичлар томонидан: ацетилцистеинни юқори дозаларда буюрилиш фонида протромбин вақтини пасайиши мумкин (қон ивиши тизими холатини кузатиш керак), салицилатларни миқдорий аниқлаш тести (колориметрик тест) ва кетонларни миқдорий аниқлаш тести (натрий нитропруссид билан тест) натижаларини ўзгариши.\nБошқалар: кам ҳолларда – қулоқларда шовқин, юрак уришини тезлашиши, артериал гипотензия, бош оғриғи.\nбалғамни қуюқлашисиз кечувчи бронхиал астма;\nзўрайиш босқичидаги меъда ва ўн икки бармоқ ичакнинг яра касаллиги;\nўпкадан қон кетиши;\nфруктозани наслий ўзлаштираолмаслик;\nпедиатрия амалиётида – гепатитда ва буйрак етишмовчилигида қўллаш мумкин эмас (азот сақловчи махсулотларни тўпланиш хавфи).\nАцетилцистеинни буйрак усти безларининг касалликлари, жигар ва/ёки буйрак етишмовчилигида эҳтиёткорлик билан қўллаш керак.\nАцетилцистеин кўкрак сутига ўтади, шунинг учун уни эмизиш даврида фақат она учун кутиладиган фойда бола учун потенциал хавфдан юқори бўлгандагина буюриш мумкин эмас.\nАцетилцистеин ва йўталга қарши воситалар бир вақтда қўлланганида, йўтал рефлексини бостирилиши туфайли, балғамнинг димланиши пайдо бўлиши мумкин.\nПрепарат бронхолитикларни самарасини (ўзаро) оширади. Пенициллинлар, цефалоспоринлар, тетрациклинлар сўрилишини камайтиради (қабул қилиш орасидаги интервал камида 2 соат бўлиши керак). Ацетилцистеин парацетамол, фенитоиннинг гепатотоксик таъсирини камайтиради. Нитроглицерин билан бирга қўлланганда нитроглицериннинг қон томирларни кенгайтирувчи таъсирини кучайтириши мумкин.\nҲомиладорлик ва эмизиш вақтида препаратни фақат кўрсатмаларга бўлганда, шифокор кузатуви остида ва она учун кутиладиган фойда ҳомила ёки чақалоқ учун потенциал хавфдан юқори бўлгандагина буюриш мумкин. Препаратни янги туғилган чақалоқарда ва 1 ёшгача бўлган болаларда фақат шифокор тавсияси бўйича қўллаш керак.\nАцетилцистеин бронхиал астмаси бўлган пациентларда қўлланганида балғамнинг дренажини таъминлаш керак. Узоқ қўлланганда буйрак, жигар ва буйрак усти безлари фаолиятини назорат қилиш керак, қонда ферментлар кўрсаткичини текшириш керак. Қандли диабети бўлган пациентларга препаратни буюрганда препарат сахароза сақлашини эътиборга олиш керак.\nАцетилцистеин ва антибиотикни қабул қилиш орасида 2 соатлик интервалга риоя қилиш керак.\nПрепаратни эритишда шиша идишдан фойдаланиш керак, резина, металл билан контактдан сақланиш керак.\nСимптомлари: диарея, қусиш, меъдада оғриқ, жиғилдон қайнаши ва кўнгил айниши;\nПедиатрия амалиётида эмизикли болаларда гиперсекреция холатлари бўлиши мумкин. Хаёт ва соғлиққа хавф туғдирувчи ножўя таъсирлар таърифланмаган.\n3,0 г дан дориларни жойлаш учун қоғозли пакетчаларда.\n10 ёки 20 пакетчадан қўллаш бўйича йўриқномаси билан картон коробкали қутига жойланади.\nҚуруқ, ёруғликдан ҳимояланган жойда, 25оС дан юқори бўлмаган хароратда сақлансин. Тайёр эритмани совутгичда 12 кундан кўп бўлмаган вақтда (2-8°С ҳароратда) сақлаш мумкин.\nОлдинги мақолаα- Токоферола ацетат (ВИТАМИН E)28.03.2018


“Осиё” сериали сарфланган маблағни оқлайдими? | Qalampir.uz\n“Осиё” сериали сарфланган маблағни оқлайдими?\nМаданият-санъат\t16 Март 15:52 8362\nСўнгги вақтларда эфирга узатилаётган миллий сериалларни кузатиб шуни билиш мумкинки, Ўзбекистондаги миллий кинематография соҳасида ўзгаришлар бўляпти. Бундан 10-15 йил, борингки икки йил аввалги ҳолатга қарасак, ўзбек телеканалларини турк ва корейс сериаллари эгаллаб олганди. Бугун эса улар ўз ўрнини миллий маҳсулотларга бўшатиб беряпти. Афсуски, яқин давр ичида эфирга узатилган ўзбек сериаллари орасидан эсда қоларлиси саноқли. Бироқ жорий йилнинг 13 март куни премьераси бўлиб ўтган “Осиё” сериали том маънода томошабинни экран қаршисига “михлаб” қўйиши айтилмоқда.\nБош продюсер Шаҳноза Aҳмедованинг таъкидлашича сериал биринчи қисмнинг ўзида томошабинни қизиқтира олади ва воқеалар ривожи, кадрларнинг битта дублда олиниши билан бошқа ўзбек сериалларидан ажралиб туради. Ушбу сериалда ўзининг илк катта ролини ижро этган ёш актрисалардан бири Наргиза Бакаева қийинчиликлар гирдобида қолган Ўғилой образини яратди. Биз эса Наргиза ушбу сериалдаги роли учун қанча гонорар олганига қизиқдик.\nНaргизa Бaкaевa, актриса: ― Гонорар масаласи жуда яхши бўлди. Текинга ўйнамадим. Яхшигина пул тўлашди. Мен яратган образнинг яхши томони Ўғилой сабрли қиз. Персонажимнинг сабрли томонини ўзимга сингдирсам яхши бўларди. Чунки менда сабрлилик йўқ-да, сал сабрсизроқман. Томошабинларга шуни айтишим мумкинки, “Осиё” сериалини кўринглар. Шунда яхши сериал ва ёмон сералнинг фарқига борасизлар деган умиддаман.\n“Осиё” сериалида ижтимоий ҳаётдаги бир қанча муаммолар кўтарилган. Масалан, ёшлар ўртасидаги беҳаёлик, бунинг оқибатлари, қизлар ҳаётидаги ор-номус масалалари, ота-оналарнинг фарзандининг келажагига бефарқ бўлмаслиги каби ғоялар тарғиб қилинади. Шу жиҳатдан ҳам ушбу сериал томошабинбоп бўлиши кутилмоқда. Бу борада эса Шаҳноза Aҳмедованинг ишончи комил.\nРўзимурод Бердиев, журналист: ― Ўзбек томошабини ўзини оқламаган баъзи сериалларни кўравериб энсаси қотиш даражасига ҳам келиб қолди. Нима деб ўйлайсиз, ушбу сериал томошабин эътиборини торта оладими?\nШаҳноза Aҳмедова, сериал бош продюсери: ― Aввало, келганингиз учун раҳмат, хурсандман. Сериалларимиз ҳозир кўп. Бундан икки йил олдин биз араб, турк, корейс сериалларини кўрардик. Aммо ҳозир ўзбек сериалларига ҳам эътибор яхши, аста секин экранларни эгалламоқда. Тўғри, сериалларимизнинг ҳаммаси ҳам яхши эмас, лекин яхши сериалларимиз ҳам бор. Номларида адашишим мумкин, “Сизсиз ўтмас кунларим”, “Малак” сериаллари ҳозирги кунда ҳам маъноси, ҳам сценарийси жиҳатдан яхши ҳисобланади. Сиз айтиб ўтган ўша олди-қочди, ёшлар ўртасидаги муҳаббат мавзуларидан бироз чекинган ҳолда биз ижтимоий ҳаётни кўрсатишга қарор қилдик. Ушбу сериал томошабин эътиборини торта олади деб ишонч билан айта оламан.\nР.Б: ― Санъат тили билан айтганда, баъзи сериалларга “конфет актёр”лар ҳам таклиф этилади. Мана шундай ҳолат “Осиё” сериалида ҳам кузатилдими?\nШ.A: ― Aслида мен “конфет актёр” деган нарсани билмасдим. Бу мени биринчи продюсерлик ишим. Суратга олиш жараёнида “конфет”, “конфет” деб айтишганда, ўзи нима у деб сўраганман. Шунда менга “конфет актёр” нималигини тушунтиришган. Бизда ундай актёрлар йўқ ва биз ҳамма актёрларга даражасига қараб пул тўлаймиз. Кимгадир кўпроқ, кимгадир эса нисбатан камроқ.\nАҳмедовага кўра, ҳозирча “Осиё” сериали ўз муаллифларига ҳеч қандай фойда олиб келмади. Уларнинг биринчи даражали мақсади ҳам пул ишлаш эмас.\nНима бўлганда ҳам ушбу сериал томошабинбоплиги жиҳатдан ҳам, маблағ жиҳатдан ҳам ўзини оқламаган баъзи ўзбек сериаллари қаторига тушиб қолмаслигига умид билдирамиз.\n15 Сентябрь 14:50 31061\n15 Сентябрь 19:38 31054\n16 Сентябрь 16:03 29197\n15 Сентябрь 12:29 22297\n16 Сентябрь 10:33 22119


Дунёдаги энг катта ва ажойиб кутубхоналар хакида фактлар\nVatanda.Com » Кизикарли маълумотлар » Дунёдаги энг катта ва ажойиб кутубхоналар ҳақида фактлар\nДунёдаги энг катта ва ажойиб кутубхоналар ҳақида фактлар\nФранцуз фотосуратчиси Тибо Пуери кўп йиллардан буён Европада ноёб кутубхона интерерларини излаб келади. Ҳозирда Тибонинг коллекциясида 25 та кутубхона мавжуд.\nСент-Женевия кутубхонаси Париждаги энг йирик жамоат ва универсал кутубхоналардан бири бўлиб, Франция пойтахтининг В маъмурий округидаги Пантеон яқинида жойлашган. Кутубхона биноси 1843-1851 йилларда қурилган.\nФранция кутубхонаси Ла Салле Лаброусте.\nШтутгарт шаҳар кутубхонаси. Бино нисбатан яқинда пайдо бўлди ва унинг ички қисмидаги фотосуратлар бир зумда тармоқларда оммалашди. Асосийси, ахборот ташувчилар -китоблар, албомлар ва дискларнинг ушбу ўн битта қаватли омборининг ҳар бир деталининг мукаммал ўзига хослигидир.\nКоимбра университети кутубхонаси.\nБу Португалия ва Европадаги энг қадимги университет бўлиб, 1290 йилда Қирол Динис И нинг фармони билан ташкил этилган. 2013 йил 22 июнда университет "YUNESKO"нинг Жаҳон мероси рўйхатига киритилган.\n"Biblioteca Casanatense", Рим, 1701. Римда жойлашган.\nПариждаги "Bibliothèque de l'Hotel de Ville, Parij", 1890.\nПариж мерияси ҳақида маълумот -Ҳотел-де-Вилле (Ҳотел де Вилле) - пойтахтнинг 4-қисмида жойлашган нео-Уйғониш услубидаги улуғвор сарой. Бинода улкан кутубхона жойлашган.\n"Palacio Nacional de Mafra, Mafra", 1755.\nМафра саройи - Португалиядаги энг катта шоҳсаройи. Мафранинг Лиссабон чеккасида 1711 йилда биринчи фарзанди туғилган кунини хотирлаш ҳамда қирол ЖуанаВ ва унинг рафиқаси Аннанинг Австриской учун барокко услубида барпо этилган. Сарой ансамбли базилик, улуғвор шоҳкутубхонаси ва франциск монастирини ўз ичига олади.\nГримм Зентрум кутубхонаси, Берлин, 2009. Кутубхона Берлинда жойлашган.\nЭл Атенео, Буенос-Айрес, 1919.\nБу ҳатто кутубхона эмас, балки Аргентина пойтахти Буенос-Айресдаги энг таниқли китоб дўконларидан биридир. Реcолета ҳудудида, Санта Фе Авенуе 1860 да жойлашган. Британия Гуардиан газетасининг ёзишича, Эл Атенео Гранд Сплендид дунёдаги энг чиройли китоб дўконларидан бири.\nNational Bibliothèque Nationale de France, Salle Ovale, Parij, 1868.\nФранция Миллий кутубхонаси Европадаги энг қадимги кутубхоналардан биридир. Қироллик кутубхонаси "Luvrda Karl V" ҳукмронлик қилган даврда ҳам мавжуд эди (1364-1380 йилларда ҳукмронлик қилган) ва 1200 қўлёзмадан иборат бўлган.\nАнжелика, Рим. Римдаги Анжелика кутубхонаси дунёдаги энг ноёб китоблар ва қўлёзмалар тўпламларидан биридир. 200 минг жилд орасида антиқа китоблар тўплами, 15-18 асрларнинг ажойиб асарлари мавжуд. У Ватикан нашриётини назорат қилиш вазифаси бўлган эпископ Анжело Рокка номи билан аталган. Шунингдек, у 1604 йилда кутубхонага асос солиб, унга 20 минг жилдлик китоблар берди ва кейин уни ўз маблағлари ҳисобидан молиялаштирди.\n"Bibliothèque de Musée Gimet, Parij" Париждаги яна бир гўзал кутубхона.\n"Béléthéque de Medecine, Parij" Яна Париж, бу шаҳар гўзал кутубхоналарга бой.\nДунёдаги энг чиройли кутубхоналардан бири бу Тринитй коллежи кутубхонаси. У Дублинда, Ирландияда жойлашган. Биринчи кутубхона биноси 1712 йилдан 1732 йилгача қурилган. Ҳаммаси бўлиб кутубхона 5 та бинода жойлашган. Айнан шу кутубхонада 1200 йилдан кўпроқ вақт олдин яратилган Келлар китоби сақланади! Ушбу китоб жуда яхши сақланиб қолган ва Ўрта аср Ирландия санъатининг энг муҳим топилмаси ҳисобланади.\nУшбу машҳур кутубхонанинг зали 64 метр узунликда.


Кандидоз: белгилари, сабаблари ва даволаш\nЗамбуруғ оқибатида келиб чиқадиган шиллиқ пардалар, тери ва ички аъзоларни зарарлайдиган касалликдир. Бу фанда кандидоз дейилади.\nУшбу замбуруғлар кўпинча инсон танасида (одамларнинг 30 фоизида) оз миқдорда, масалан, оғиз бўшлиғи, қин ва ичакда мавжуд бўлиб, ҳеч қандай муаммо туғдирмайди.\n"Кандидоз" атамаси асосан ошқозон-ичак йўлида ва иккинчи навбатда, бошқа соҳаларда Candida нинг ортиқча ўсишига асосланган патологик жараённи англатади. Касаллик фақат Candida туридаги замбуруғлар мавжудлигидан эмас, балки уларнинг кўп миқдорда кўпайишидан келиб чиқади. Оғиз бўшлиғи ва сийдик йўлларида кенг тарқалган. Янги туғилган чақалоқларда ёноқ, тил, томоқ шиллиқ қаватининг инфекциясидир.\nЖинсий йўл билан юқадиган юқумли касалликлардан фарқли ўлароқ, кандидоз 100% жинсий йўл билан юқадиган касалликлар қаторига кирмайди, аммо Candida жинсий шерикларидан юқиши мумкин.\nҲужайра деворининг тузилиши замбуруғни салбий экологик омиллар, шу жумладан, дорилар таъсиридан яхши ҳимоя қилади.\nСоғлом иммунитет тизими ва нормал ичак ва қин Candida albicans ўсишини тўхтатади ва одатда аёллар ва эркаклар унинг нохуш аломатларини сезишмайди. Улар организмнинг қаршилиги пасайганда фаол бўлади.\nҚўзиқориннинг пайдо бўлишида асосий омиллар:\nдавомли ёки тез-тез антибиотик қабул қилганда;\nқандли диабет ва эндокрин касалликлар;\nҳайз ва ҳомиладорлик даврида гормонал ўзгаришлар;\nконтрацептивлардан мунтазам фойдаланиш;\nнам ички кийим кийиш, ҳовузга бориш ёки очиқ сувда сузиш.\nКандидоз юқтириб олиш ҳар бир организмга боғлиқ, аммо ташқаридан инфекция пайдо бўлиши ҳам мумкин. Эпителий ҳужайраларга ёпишиб, патоген замбуруғлар тўқималарга чуқур кириб, улар ичида паразитлик қила бошлайди.\nКандидози бўлган онадан туғилган чақалоқларда пренатал даврда ёки туғилиш канали орқали ўтиши натижасида инфекция юқтириб олиши мумкин.\nУшбу касалликка чалинган аёлларда одатда қин ва ташқи жинсий аъзолар, эркакларда жинсий олат боши ва терисига таъсир қилади.\nAёллардаги асосий белгилар:\nташқи жинсий аъзоларда қизиш ва қичишиш;\nқиндан творогсимон ажралма келиши;\nжинсий алоқа пайтида оғриқ.\nЭркакларда энг кўп учрайдиган аломатлар:\nжинсий олат бошида қичишиш ва оғриқ;\nжинсий олат боши, терининг шишиши;\nсийдик чиқаришда оғриқ;\nЭркакларда кандидознинг аломатларига жинсий олатнинг қизариши ва усти оқиш-кулранг караш билан қопланиши ҳам киради.\nЯнги туғилган чақалоқларда оғиз бўшлиғига таъсир қилади, ёноқ, милк ва тилда оқиш доғлар пайдо бўлади ва улар оғриқли бўлади.\nКандидоз билан янги туғилган чақалоқ безовталанади, тез-тез қичқириб йиғлайди, яхши эммайди ва эмишни рад қилиши мумкин. Ташхисни аниқлаштириш учун тегишли лаборатория текширувларидан ўтказилади.\nЎз вақтида малакали шифокорга мурожаат қилиш ва шифокорларнинг тавсияларини бажариш билан ушбу касаллик тезда даволаниши мумкин.\nАёллар ва эркакларда кандидоз учун даволаш тартиби умумий ва маҳаллий чораларни ўз ичига олади. Бу ҳолда асосий мақсад қўзғатувчининг жуда кўпайиб кетмаслиги учун назорат остида ушлаб туришдир, чунки замбуруғни бутунлай йўқ қилиб бўлмайди.\nКасалликни даволаш кандидоз пайдо бўлишига ёрдам берадиган омилларни йўқ қилишга қаратилган. Касалликни даволаш учун махсус замбуруғга қарши дорилар мавжуд. Улардан баъзилари маҳаллий қўлланилади (крем, қин таблеткалари ёки шамчалар) ва оғиз орқали қабул қилинадиган таблетка ёки капсулалар.


Қирғизистонлик тадбиркор ўзини худо деб эълон қилди » Новости Узбекистана сегодня: nuz.uz\nНовости Узбекистана → Жахонда → Қирғизистонлик тадбиркор ўзини худо деб эълон қилди\n18-10-2019 13:38 0 603 Рейтинг1 Чоп этиш\nҚирғизистоннинг Дин ишлари бўйича қўмитаси ўзини худо деб атаётган Арстанбек Абдилдаевнинг (тахаллуси – Арслан Алай) баёнотлари экспертизадан ўтказилишини маълум қилди.\n24.Kg нашрининг хабар беришича, Абдилдаев масаласини мамлакат парламенти депутати Улуғбек Ормонов кўтариб чиққан. Унга жавобан Дин ишлари қўмитаси раиси Зайирбек Эргешов экспертиза ўтказилишини ва унинг натижасига қараб қарор қабул қилинишини билдирди. Бироқ у айнан қандай экспретиза (лингвистик, диний, психиатрик) ўтказилишига аниқлик киритмади.\nАрстанбек Абдилдаев ўз фаолиятини тадбиркор сифатида бошлаган. Шунингдек “Эл учун” сиёсий партиясининг етакчисидир, 2011 ва 2017 йиллардаги президент сайловларида қатнашган. 2011 йилдаги сайловдан бир неча ой ўтиб матбуот анжумани ташкил этган ва Ердаги ҳаёт қирғизлардан бошланганини, 2012 йилда Олтин давр кириб келишини, Россия президенти Владимир Путин инсониятни қутқарадиган “мураккаб биоробот” эканини айтган эди.\n2019 йилда Абдилдаев Next-TV телеканалида ўз кўрсатувини бошлади. Унинг айтишича, томошабинларга Коинотнинг қувватини тарқатади. У сентябрь ойининг охирида ўзини “янги худо” деб эълон қилди.\n“Худо битта одамга – Арстан Алайга Коинот қувватини инъом қилди ва шунинг учун ўзимни янги худо деб ҳисоблайман! Мен юқоридан берилган вазифани адо этяпман”.\nБир пайтлар Арстанбек Абдилдаевнинг “Қиш бўлмайди” деган гапи кулгига ва интернет-мемларга сабаб бўлган эди. Унинг ўзи эса бу гап кулгили эмаслигини таъкидлайди:\n“Менинг кучларим шарофати билан шимолда музликлар эрияпти, глобал исиш бошланди. У ерда тез орада сув тугайди, чунки буғланиб кетади. Қиш эса бўлмайди. Ер ликоп кўринишига келиб, катталашади”.


Акмал Саидовнинг рўмол ҳақидаги саволга жавоби нотўғри талқин қилинганлиги айтилмоқда (+видео) / Ўзбекистон янгиликлари, энг сўнгги хабарлар\nЖАМИЯТ 0 Шархлар 2274 кўрилди\nИжтимоий тармоқларда, айрим сайтларда Акмал Саидов билан боғлиқ вазият нотўғри ва нохолис талқин қилинмоқда, деб ёзади «Қўшни маҳалла» канали. Инсон ҳуқуқлари бўйича миллий марказ раҳбари мактабларда рўмол кийиб юриш ҳақидаги саволга жавоб беришни истамаган, дейилади хабарда.\n▪ Аслида эса воқеа бошқача бўлган:\nТадбир кириш сўзи билан очиб берилгандан кейин савол-жавоб бошланади. ОАВ мухбирларидан бири айнан умумтаълим муассасаларида рўмол ўраб юриш ҳақида мурожаат қилади (видеодаги диалогдан аввалроқ видеода бу мулоқот йўқ). Акмал Саидов жавоб қайтаради.\nКейин яна бир журналист (яъни, интернетда тарқалган ўша видеони тасвирга олган шахс) худди шу саволни такрорлайди. Ҳолбуки ушбу масала бўйича фикр билдириб бўлинган эди.\nБир хил саволнинг яна такроран ўртага ташланиши ва айнан савол берилаётган лаҳзадан бошлаб видеога олиниши, сарлавҳага умумий контекстдан юлиб олинган жумлаларнинг олиб чиқилиши — бунинг провокация эканига далил.\n«Акмал Саидов ҳурмат ва мулоқот одобини сақлаган ҳолда, савол такрор эканига қарамай, яна бир бор изоҳ беришга ҳаракат қилади. Унинг сўзларига диққат билан эътибор қилинг, видеони қайта кўриб чиқинг, диалогни тўлиқ эшитинг. У «жавоб бермаган» эмас, жавоб берган!», — дейилади хабарда.\n«Нима учун мактабларга рўмол билан киритилмайди?» деган саволга Саидов: «Мактабнинг ўз ички тартиб-қоидалари бор, ана ўша тартибда бориш керак. Мактаб — дунёвий, диний мактаб эмас», дея аниқ-тиниқ муносабат билдиради.\nВидео муаллифи: «Ҳозир айтдингиз-ку, диний либос йўқ деб?» дейди. Қаранг! Ҳолбуки, Саидов ўз жавобида «диний либос» сўзини ишлатмаган. Шунчаки «ички тартиб-қоидалар» деяпти.\nЯъни, ҳаммаси оддий ва тушунарли — демак, рўмол ўраб юриш мактабдаги ўша ички-тартиб қоидаларга тўғри келмайди. Тамом-вассалом! Бунинг нимаси тушунарсиз? Буни англаш учун кўп нарса шартмас, озгина соғлом фикр керак.\nЛекин тасвирга олиб турган журналист яна «диний либос» ҳақидаги саволини қайта-қайта тиқиштиради. Журналистнинг «бир боғдан, бир тоғдан келиши»дан, мантиқан асосланмаган қистовларидан чарчаган Акмал Саидов «Мен бу саволингизга жавоб бермайман», дейди.\nТан олиш керак, журналистнинг ўша лаҳзада ўзини бундай тутиши, савол бериш маданиятига амал қилмагани — аслида Саидовга (унинг ўрнида бошқа одам бўлиши ҳам мумкин эди) нисбатан ҳурматсизлик. Видео парчани шу ҳолатда интернетда тарқатиши эса икки баробар ҳурматсизлик — аввало ўз-ўзига, касбига ва жамоатчиликка нисбатан ҳурматсизлик.\n«Бундай нотўғри талқинлар, маълумотни бузиб етказишлар, дезинформациялардан эҳтиёт бўлинг. Нохолис ёндашув билан бир-биримизни обрўсизлантириб қўймайлик», — дейилади хабарда.


ЖЧ-2014 стадионлари. “Арена Амазония” (Манаус) / CHAMPIONAT.asia\n22:40Мата: "Олд Траффорд"ни уйим дейишга фахрланаман" 0 22:28Менди: "Футбол ўйнай олмаслигимни айтишганди" 0 22:00Копа Америкада нега мухлис кам? 5 21:43"Нефтчи" Ўзбекистон Кубогидаги энг йирик ғалабасини такрорлади 5 21:40Расман: Хуан Мата МЮ билан шартномасини узайтирди 1 21:23Ўзбекистон кубоги. "Нефтчи" "Зирабулоқ" дарвозасига жавобсиз саккизта гол урди 2 21:15Алишер Абдувоҳидов: “Нефтчи”ни Суперлигага қайтариш учун астойдил ҳаракат қиламиз” 6 21:15Омар Момани карикатураси: Месси Неймарни "Барселона"га қайтишини истамоқда 8 20:53Расман: "Боруссия Д" "Бавария"дан собиқ футболчисини сотиб олмоқда 2 20:33Ўзбекистон Кубоги. "Нефтчи"дан 8:0, "Бухоро"дан 1:4 38 20:32Андрей Шипилов: "Бунёдкор" бизнинг хатодан фойдаланиб ютиб кетди" 9 20:23Вадим Абрамов: "Ҳақли ғалабага эришдик" 15 19:45Луис Энрике Испания терма жамоасини тарк этди 14 19:35Ўзбекистон кубоги. "Бунёдкор" "Металлург"ни мағлуб этди 73 19:09ОЧЛ 1/8 финал. Жанубий Кореянинг икки клуби дастлабки ўйинда ижобий натижа қайд этди 2\nЖЧ-2014 стадионлари. “Арена Амазония” (Манаус)\n28 май 2014 18:21\nБунга қадар Сан Паулу шаҳридаги “Арена де Коринтианс”, Натал шаҳрида барпо этилган “Арена дас Дунас” ҳамда Манаусдаги “Эстадио Кастелан” стадионлари ҳақида маълумот бергандик.\nБразилиядаги мундиал учун катта стадионлар қуриб ташланди. Лекин Жаҳон чемпионати ўтиб бўлганидан сўнг ушбу стадионларнинг кўпчилиги клубларга тегишли бўлмайди. Манаус шаҳрида ҳам 43 минг ўринли стадион қурилди, бироқ унда қайси клуб ўйнаши ҳозирча номаълум.\n"Арена Амазония" стадиони кейинчалик фақат футбол ўйинлари учун хизмат қилмайди. Унинг ёнидаги меҳмонхоналар, ресторанлар, барлар, магазинларда инсонлар кўнгилочар тадбирларда иштирок этишлари мумкин. Стадион атрофида ўрмон ва бошқа табиий ўсимликларга бой боғлар бор.\nСтадионнинг ўзи ҳозир анча оммалашиб қолган экологик маҳсулотлардан қурилди. Бу аренада гуруҳ босқичининг тўртта ўйини бўлиб ўтади. Кейинчалик 40 мингдан ошиқ томошабинга мўлжалланган стадионда Бразилиянинг тўртинчи дивизиони ва Амазонас штати клублари ўйинларини ўтказишлари режалаштирилган.\nТўлиқ номи: "Arena da Amazônia"\nҚурилиш бошланган: 2011 йил\nСтадион қуриб бўлинган: 2014 йил 9 март\nСтадион эгаси: Амазонас штати ҳокимияти\nСтадион сиғими: 42374\nСтадион расмий сайти: arenadaamazonia.com.br\nУшбу стадион атрофида дунёдаги энг катта ўрмонлардан бири бўлган шаҳарда жойлашган;\nСтадион томидаги махсус қурилмалар сувларни тўплайди, кейинчалик бу сувларни майдонни суғориш ва хўжалик ишларида ишлатиш мумкин;\nЁритиш тизимлари қисман қуёш энергияси орқали ишлайди;\nМусобақа тугагач стадионда турли концертлар ва кўргазмалар бўлиб ўтади.\nГондурас - Швецария


Ўзбекистон - Туркия: савдо-иқтисодий ҳамкорлик истиқболлари\nПрезидент Шавкат Мирзиёевнинг таклифига биноан Туркия Президенти Режеп Таййип Эрдоған расмий ташриф билан мамлакатимизда бўлиб турибди. Олий мартабали меҳмон ташриф доирасида олий даражадаги Ўзбекистон-Туркия стратегик шериклик кенгашининг иккинчи йиғилишида иштирок этади. Мазкур ташриф доирасида Иқтисодий тадқиқотлар ва ислоҳотлар маркази эксперти Шоира Нурдинова икки мамлакатнинг савдо-иқтисодий ва сармоявий ҳамкорлигини таҳлил қилди.\nЎзбекистон ва Туркия муносабатлари кўп йиллик тарихга таянади. Бу бевосита ўзбек ва турк халқининг маданий ва диний ўхшашликлари ҳамда муштарак тарихи билан боғлиқ ҳисобланади. Бу маданий яқинлик икки давлат орасида ўзаро савдони ривожлантириш ва иқтисодий алоқаларга замин яратади.\nТуркия Ўзбекистон Республикасини мустақил давлат сифатида биринчилардан бўлиб тан олган. 1992 йилнинг апрель ойида Тошкентда Туркия Республикаси элчихонаси ва 1993 йилнинг январь ойида Aнқара шаҳрида Ўзбекистон Республикаси элчихонаси очилган.\nИкки давлат ўртасида 1992 йил 4 мартда дипломатик алоқалар ўрнатилиб, муносабатларнинг ҳуқуқий асосларини яратиш мақсадида 100 дан ортиқ икки томонлама шартнома ва баённомалар имзоланган. Мазкур ҳуқуқий ҳужжатлар асосида туркиялик тадбиркорлар томонидан Ўзбекистон иқтисодиётига, хусусан, текстиль, улгуржи савдо, қишлоқ хўжалиги, қурилиш ва бошқа соҳаларга сармоя киритилиб келинмоқда.\nЎзбекистон-Туркия савдо ҳамкори сифатида\nЎзбекистон Республикаси Президентининг “Ўзбекистон Республикаси ва Туркия Республикаси ўртасидаги ҳамкорликни янада мустаҳкамлаш ва ривожлантириш чора-тадбирлари тўғрисида”ги ПҚ-3363-сонли қарорига асосан стратегик шериклик ва кўп қиррали ҳамкорлик муносабатлари янада мустаҳкамланди. Савдо-иқтисодий ва қўшма инвестиция лойиҳалари бўйича ҳамкорликни яна-да кучайтириш, бу борада товар айирбошлашни кўпайтириш ҳамда етакчи компаниялар кооперациясини кенгайтириш йўлида муҳим қадамлар ташланди.\nЎзбекистон ва Туркия ташқи савдоси ҳажми таҳлил қилинганда, 2000-2021 йиллар орасида ташқи савдо ҳажми 196 млн. AҚШ доллардан 3,4 млрд. AҚШ долларига етган.\n2016 йилда ташқи савдода пасайиш кузатилган бўлса, 2018-2019 йилларда савдо ҳажмида сезиларли ўсиш қайд этилган.\n2020 йилда ташқи савдога пандемия салбий таъсири кўрсатган бўлса-да, 2021 йилда бу кўрсаткич (2020 йилга нисбатан) 1,6 баробар ортгани кузатилади.\nЎзбекистон ва Туркия экспорт ва импорт ҳажми, минг AҚШ доллари\nИкки давлат орасидаги ташқи савдодаги товарлар таркиби таҳлил қилинганда, 1992-2003 йилларда Туркияга қилинган экспорт таркибида пахта толаси ва ундан тайёрланган маҳсулотлар, 2004-2021 йилларда мис ва мисдан тайёрланган маҳсулотларнинг юқори улуши кузатилган. Ўзбекистондан Туркияга экспорт таркибида 3-муҳим маҳсулот минерал ёқилғилар, ёқилғи мойлаш маҳсулотлари ва шу турдаги бошқа материаллар эканлиги қайд этилган.\nТуркиядан импорт таркибида эса ёрма, шакар ва шакар маҳсулотлари, гилам, трикотаж кийим ва аксессуарларнинг юқори улуши кузатилади. Шунингдек, 2004 йилдан буён саноат ускуналар ва эҳтиёт қисмлари юқори импорт таркибининг асосий қисмини ташкил этилади.\n2021 йилда Туркияга экспорт маҳсулотлари орасида саноат товарлари (1 376,8 млн. АҚШ доллари), кимёвий маҳсулотлар (126,7 млн. АҚШ доллари) ва ноозиқ-овқат хомашё (57,7 млн. АҚШ доллари) юқори улушга эга эканлиги қайд этилди. Хусусан, мис ва мисдан тайёрланган маҳсулотларнинг экспортдаги улуши 46%ни, пахта толаси ва ундан тайёрланган маҳсулотлар 30%ни, рух ва рухдан тайёрланган маҳсулотлар 7,40%ни ҳамда пластмасса маҳсулотлаpи 5%ни ташкил этади.\nИмпорт маҳсулотлари орасида эса юқори улушга эга бўлган товарлар машиналар ва транспорт асбоб-ускуналари (820,8 млн. АҚШ доллари), кимёвий маҳсулотлар (300,1 млн. АҚШ доллари) ва саноат товарлари (287,2 млн. АҚШ доллари) ҳисобланади. Импорт таркибида саноат ускуналар ва эҳтиёт қисмлари 48%ни, пластмасса ва ундан тайёрланган маҳсулотлаp 5,4%ни, қора металл ва ундан тайёрланган маҳсулотлар 5%ни ташкил этади.\nТуркия билан ташқи савдо ҳажмида юқори улушга эга маҳсулотлар\nСўнгги йилларда Туркия Ўзбекистоннинг ташқи савдодаги 4-йирик ҳамкорига айланди. Ўзаро савдони яна-да ривожлантириш, хусусан, Туркия орқали Европа бозорига экспорт ҳажмини орттириш салоҳияти мавжуд.\n2016-2021 йилларда туркиялик тадбиркорлар томонидан Ўзбекистон иқтисодиётига киритилган инвестициялар ҳажми 2 291,2 млн. AҚШ долларини ташкил этган. 2016 йилда Туркия томонидан киритилган инвестициялар ҳажми жами хорижий инвестицияларнинг 0,4%ни ташкил этган бўлса, 2020 йилда бу кўрсаткич 9,3%га, 2021 йилда эса 11,1%га ортган.\nМазкур инвестициялар соҳалар кесимида таҳлил қилинганда, ишлаб чиқариш саноатига киритилган инвестициялар энг катта улушга (65%) эга эканлиги қайд этилган. Қишлоқ хўжалигига ажратилган инвестицияларнинг улуши юқори бўлиб, жами инвестицияларнинг 13%ини ташкил этади. Турар жой ва озиқ-овқат хизматларига ажратилган инвестицияларнинг улуши 9,3%, қурилиш- 6,5%, давлат бошқаруви ҳамда улгуржи ва чакана савдо мос равишда 1,5% ва 1,3%ни ташкил этади. Шунингдек, турк тадбиркорлари томонидан сув таъминоти, канализация ва чиқиндиларни йиғиш соҳасига (1%) ва соғлиқни сақлаш (1%)ни молиялаштиришга инвестиция киритилган.\nДавлат статистика қўмитаси маълумотларига кўра, 2022 йил 1 январь ҳолатига Ўзбекистонда Туркия капитали иштирокида фаолият юритаётган корхоналар сони 1882 тани ташкил этган. Туркия капитали иштирокида фаолият юритаётган корхоналар сони 2021 йилнинг мос даврига нисбатан 306 тага ошган.\nТуркия капитали иштирокида фаолият юритаётган корхоналарнинг 765 таси қўшма корхона ва 1117 таси хорижий корхоналар ҳисобланади. 2021 йил давомида Ўзбекистонда Туркия капитали иштирокида 407 та янги корхоналар ташкил этилган.\nЙиллар кесимида Ўзбекистонда Туркия капитали иштирокида янги ташкил этилган корхоналар сони:\n- 2018 йилда – 364 та\n- 2019 йилда – 437 та\n- 2020 йилда – 330 та\n- 2021 йилда – 407 та\nСўнгги йилларда Туркия туризм соҳасида етакчи мамлакатга айланди. Туркиянинг туризм бўйича маълумотлари таҳлил қилинганда, пандемиягача бўлган даврда туристлар сони қарийб 52 миллионга етгани кузатилади. 2012-2021 йилларда жон бошига ўртача туризм харажати 650-840 АҚШ доллар атрофидадир. 2019 йилда туризмдан олинадиган даромад 34,5 млрд. АҚШ долларига етгани қайд этилган.\nТуркия туризм статистикаси\nТуризм даромади (млн. $)\nТурист сони (минг киши)\nЖон бошига ўртача туризм харажати ($)\nМанба: Туркия статистика қўмитаси\nТуркия туризм соҳасида соғлиқ туризми ҳам муҳим ўрин эгаллайди. Пандемия туфайли ҳаракатчанлик пасайишига қарамай, 2020 йилда Туркияга даволаниш ва соғлиқ хизматлари учун ташриф буюрган туристлар сони 1200 минг нафарни ташкил этган. 2020 йилда соч экиш хизмати бўйича Туркиянинг жами даромади 1,3 млрд. долларни ташкил этган.\nСўнгги йилларда Ўзбекистондан Туркияга даволаниш мақсадида ташриф буюрувчилар сонида сезиларли ортиш кузатилган. 2014 йилда 1034 нафар Ўзбекистон фуқароси даволаниш мақсадида Туркияга ташриф бўрган бўлса, 2020 йилда бу кўрсаткич 5333 нафарга ортган.\nЎзбекистондан Туркияга даволаниш мақсадида кетганлар сони, нафар\nЎзбекистонга ташриф буюрган узоқ хорижлик сайёҳлар орасида туркиялик сайёҳлар етакчилик қилиб, 2018 йилда 74,8 минг нафарни ташкил этган. Туркия фуқароларига Ўзбекистонда 30 кунга қадар визасиз режимни жорий этиш натижасида турк сайёҳлари сони ортганлиги кузатилади ва 2019 йилда 108 минг нафарни ташкил этади. Пандемия туфайли авиапарвозларнинг бекор қилиниши икки мамлакат орасида туризм соҳасига ҳам ўз таъсирини кўрсатмай қолмади: Ўзбекистонга ташриф буюрган турк сайёҳлари сони 2020 йилда 21 минг нафар, Туркияга ташриф буюрган ўзбек сайёҳлари сони эса 62,7 минг нафарга қадар камайган.\nСўнгги йилларда Туркиялда олий таълимни интернационаллаштириш ва хорижий талабаларни жалб этишга алоҳида эътибор қаратган. Туркия олий таълим қўмитаси маълумотларига кўра, 2013-2014 ўқув йилида Туркияда таҳсил олаётган хорижий талабалар сони 48 минг нафарни ташкил этса, 2020-2021 ўқув йилида бу кўрсаткич 4,6 баравар ортиб, 224 минг нафарга етган.\nХорижий талабаларни жалб этиш мақсадида Туркия ҳукумати томонидан турли стипендиялар жорий этилган. Гарчи 1960-йиллардан бошлаб давлатлараро икки томонлама шартномалар доирасида хорижий талабалар учун стипендиялар берилган бўлса-да, илк марта Туркиянинг халқаро талабалар сиёсати 1992 йилда тизимлаштирилди. Мазкур тизим “Буюк талаба лойиҳаси” номи остида Ўзбекистон ҳам дохил бир неча туркий мамлакатларда инсон капиталини яна-да ривожлантириш мақсадида Туркия университетларида таҳсил олиш учун мўлжалланган. Туркия стипендиялари, Ҳукумат стипендиялари, Туркия Олий Таълим Қўмитаси стипендияси ва турли жамғарма стипендиялари хорижий талабаларни Туркиянинг 207 та университетида таълим олишларини молиялаштиради.\n2020-2021 ўқув йилида Туркия олий таълим муассасаларида таҳсил олаётган ўзбекистонлик сони 2421 нафар ташкил этади. Ўзбекистонлик талабалар учун баъзи университетлар томонидан туркий мамлакатлар учун дастур доирасида таълим ҳаражатларида қулайликлар яратилган.\nЎзбекистон Президенти Шавкат Мирзиёевнинг Туркияга расмий ташрифи доирасида Ўзбекистон-Туркия стратегик ҳамкорлик йиғилиши натижалари бўйича қўшма баёнотига асосан Туркия савдо палаталари ва биржалари иттифоқи ҳузуридаги Туркия Иқтисодиёт ва технологиялар университетининг Тошкентдаги филиали ташкил этилди.\nТуркия меҳнат мигрантларини қабул қилувчи мамлакат сифатида\nТуркия 90-йиллардан бошлаб МДҲ мамлакатларидан келаётган меҳнат мигрантлари учун эшигини очди. Географик яқинлик, иш ҳақидаги фарқлар ва меҳнат бозоридаги иш имконлари мазкур мамлакатлардан миграция оқимига сезиларли таъсир кўрсатган. 2022 йил февраль ойи маълумотларига кўра, Туркияда расман яшаб, фаолият юритаётган ўзбекистонликлар сони 75 142 нафарни ташкил этади. 2020 йилда Туркияда расман ишлаётган 4383 нафар ўзбекистонликлар томонидан Ўзбекистонга юборилган пул жўнатмалари 196,4 млн. АҚШ долларни ташкил этган.\nЮқоридаги келиб чиққан ҳолда, Туркия тажрибасини амалиётга жорий қилишда қуйидагиларни инобатга олиш мақсадга мувофиқ:\nТуркия Европа Иттифоқининг Божхона иттифоқига аъзоси сифатида Ўзбекистоннинг мазкур мамлакатларга экспорти учун муқобил йўналишларни ташкил этиш бўйича ёрдам бериши мумкин;\nТуризм секторида етакчи мамлакат сифатида сайёҳларни ўзига жалб қилиб келаётган Туркиянинг туризм хизматлари бўйича тажрибаларини ўзлаштириш, хусусан, Самарқанд ва Бухоро шаҳрининг тарихий комплексларида жаҳон тилларида аудио-гид хизматини жорий қилиш орқали туристларни мазкур обидаларнинг тарихига оид қизиқарли маълумотлар билан таништириш зарур;\nСамарқанднинг Регистон ва Бухоронинг Эски шаҳар қисми автомобилдан ҳоли ҳудуд сифатида туристларнинг яёв юриб, обидаларни яқинроқ ўрганиши учун шароит яратиш ҳамда мазкур ҳудудларда туристик совғалар сотиб олишини рағбатлантириш зарур;\nЎзбекистонлик гидларни Туркиянинг туристик марказларида, хусусан, Коня, Шонлиурфа каби зиёрат туризми ривожланган шаҳарларида тажриба алмашиш ва малака оширишини йўлга қўйиш орқали юртимиздаги Имом Бухорий, Ат-Термизий, Нақшбандий каби улуғ зотларнинг мақбараларига туристларни жалб этиш ва мазкур ҳудудларда туристик хизматлар турини орттириш зарур;\nЎзбекистон минтақада даволаш хизматлари сифати ва нархи жиҳатдан устунликка эга бўлиб, Туркиянинг соғлиқ туризмидаги тажрибасини қўллаш орқали ЯИМдаги хизматлар улушини ортади;\nИкки давлат орасида қўшма ўқув дастурлари ташкил этилиши ҳамда талабалар алмашинуви бўйича Туркиянинг Мавлоно дастурига Ўзбекистон олий таълим муассасаларини киритиш зарур;\nКасб-ҳунар таълими бўйича 2 йиллик қўшма дастурларни амалга ошириш ва Маориф Жамғармасининг Ўзбекистонда мактабларинии ташкил этиш зарур;\nТуркияда яшаш ва ишлаш рухсатномасини расмийлаштириш бўйича бепул хизмат кўрсатувчи консультация марказлари ташкил этиш зарур;\nМигрантлик мақомидан қатъий назар, Туркияда вақтинчалик фаолият олиб бораётган Ўзбекистон фуқароларини элчихона ва консулликда рўйхатдан ўтказиш бўйича йўриқномани қайта кўриб чиқиш зарур.\nШоира Нурдинова, Иқтисодий тадқиқотлар ва ислоҳотлар маркази


2014 йил 11 ноябрь куни булиб утадиган танлов савдосига ер участкаларининг доимий фойдаланиш ҳуқуқи танловга қўйилмоқда, цена 46920 сум / шт. от Buxara Global Realtor, заказать в Бухаре и Бухарской области, Узбекистане - фото и отзывы на Glotr.uz\nЎзбекистон Республикаси Вазирлар Маҳкамасининг 2011 йил 25 майдаги 147-сонли қарори ва Бухоро вилоят, Жондор тумани хокимининг 2014 йил 07 сентябрдаги 759-сонли қарорига асосан тадбиркорлик фаолиятини амалга ошириш учун юридик ва жисмоний шахсларга Бухоро вилояти, Жондор туман, Зарафшон ҚФЙ Тобагар ахоли пункти ҳудудидан қуйидаги ер участкаларининг доимий фойдаланиш ҳуқуқи танловга қўйилмоқда:\n1. Савдо ва маиший хизмат курсатиш биноси қуриш учун ажратилган 2 та 100,0 кв.метрдан иборат ер участкаларининг доимий фойдаланиш ҳуқуқи. Хар бир ер участкасига бўлган ҳуқуқнинг минимал қиймати –41 334,00 сўмдан;.\n2. Савдо ва маиший хизмат курсатиш биноси қуриш учун ажратилган 3 та 60,0 кв.метрдан иборат ер участкаларининг доимий фойдаланиш ҳуқуқи. Хар бир ер участкасига бўлган ҳуқуқнинг минимал қиймати –24 800,40 сўмдан;\n3. Савдо ва маиший хизмат курсатиш биноси қуриш учун ажратилан 3 та, 50,0 кв.метрдан иборат ер участкаларининг доимий фойдаланиш ҳуқуқи. Хар бир ер участкасига бўлган ҳуқуқнинг минимал қиймати –20 667,00 сўмдан;\n4. Савдо ва маиший хизмат курсатиш биноси қуриш учун ажратилган 3 та, 40,0 кв.метрдан иборат ер участкаларининг доимий фойдаланиш ҳуқуқи. Хар бир ер участкасига бўлган ҳуқуқнинг минимал қиймати –16 533,60 сўмдан.\nМажбуриятларнинг бошланғич ҳажми Жондор тумани архитектура бўлими томонидан тайёрланган шаҳарсозлик топшириғи асосида белгиланади. Шаҳарсозлик топшириғи нусхаси талабгорларга танлов ҳужжатлари билан бирга тақдим этилади.\nТалабгорлардан буюртманомаларни матбуотда эълон қилинган кундан бошлаб расмий иш кунлари соат 10-00 дан 16-00 гача (13-00 дан 14-00 гача тушлик) қабул қилинади ва 2014 йил 27 октябр куни соат 18.00 да тўхтатилади.\nТалабгорларнинг конвертлари Жондор туман ҳокимлиги биносида 2014 йил 28 октябр куни соат 11.00 да очилади, 2014 йил 28 октябр куни соат 14.00 да мазкур ҳокимлик биносида таклифи энг яхши деб эътироф этилган талабгор ғолиб деб топилади.\nЮқоридаги ер участкасининг доимий фойдаланиш ҳуқуқи 2014 йил 28 октябрдаги танловда сотилмаган тақдирда, такрорий танлов савдоси 2014 йил 04- хамда 11 ноябр кунлари соат 11.00 да бўлиб ўтишини олдиндан маълум қиламиз.\nТакрорий танловда иштирок этиш учун талабгорлардан буюртманомаларни қабул қилиш бир куни олдин соат 18.00 да тўхтатилади.\nТакрорий танлов қатнашчиларининг таклифлари қайд этилган конвертлар Жондор туман ҳокимлиги биносида 2014 йил 04,11 ноябр кунлари соат 11.00 да очилади ва соат 14.00 да мазкур ҳокимлик биносида танлов ғолиби аниқланади.\nТалабгорлар танлов хужжатларини олиш ва ер участкасига бўлган хуқуқнинг бошланғич бахосининг 10 фоиздан кам бўлмаган миқдордаги закалат пулини ДТ “Халк банк” Бухоро филиали, ҳ/р: 20208000600251607001, МФО 00116, СИТР 302668377. х/р га тўлашлари шарт.\nТалабгорлар танлов ҳужжатларини энг кам ойлик иш ҳақининг бир баробари миқдоридаги ҳақ эвазига олади.\nТанлов ҳужжатларини олиш учун савдо ташкилотчисининг манзили: Бухоро вилояти, Бухоро шаҳар, Мустаккил кўчаси 10-уй.\nтел: (+99893) 960-69-00, Факс (+99865 221 54 43) www.bgr.gl.uz. Лицензия RL 0171.


Меҳмондорчилик 51 — Dilkashradio.com\nАссалому алайкум хурматли радио тингловчилар.Сиз билан яна радио тўлқинлари орқали учрашиб турганимиздан миннадормиз. Азиз тингловчилар бугунги эшттиришимиз орқали сиз билан мехмондорчилик хақида бироз сухбат олиб борсак.Бизнинг ўзбек халқига мехмондорчилик хақида гапиришнинг ўзи бироз ортиқчароқдек туюлади. Чунки бизнинг халқимиз қандай мехмон кутишни жуда яхши билади.\nШундай бўлсада хар бир нарсанинг нозик томонлари бўлганидек мехмондорчиликнинг хам ўзига яраша нозик томонлари бор экан. Келинг сухбатимиз бошида бир саволни ўртага ташласак-да, шу саволга биргаликда жавоб беришга харакат қилиб кўрсак. Уйга мехмон келганда аёл киши улар билан биргаликда ўтириши тўғрими ёки аксинча нотўғрими? Албатта аёл киши келган мехмонларга хизмат қилиб чой ,овқат деган егуликларни таёрлаб бериши лозим.\nАйниқса уйда келин бор бўлса бу ишларнинг хаммаси келиннинг зиммасида бўлади. Майли хамма нарса таёр бўлди хам дейлик. Энди аёл киши мехмонлар билан биргаликда ўтириши лозимми? Деган бир мухим савол пайдо бўлади. Шу борада бизнинг турли вилоятларимизда турлича одатлар бор экан. Масалан водий тарафларда. Аёл киши умуман кўзга кўринмасликка харакат қилса тошкентда аёллар хам келган мехмонлар олдида бемалол ўтириши мумкин экан.\nБу ерда балки замонавийлик бор-да, деган дўстларимиз хам топилар. Балки кимдир буни диний тарафларини кўрсатиши мумкин. Лекин биз шуни айтмоқчимизки. Хар иккаласи хам қайсидир жихатдан тўғри бўлиши мумкин. Лекин энг мухими оиладага тартиб интизомга бориб тақалади. Агар оила европалашган бўлса бундай урф одатларнинг унчалик ахамияти бўлмаса керак. Нима бўлганда хам хар бир хонадон сохиби яъни мезбон ўзлари хал қилиши лозим.\nЭнг мухими келган мехмонларни яхши кутиб олиш ва хурсандчилик билан кузатишдир. Бундай пайтларда кимнидир замондан орқада қолган деб айиблаш мутлоқа нотўғри бўларди. Аксинча уларнинг иш юритишидан хар бир киши ўрнак олиши мумкин. Агар инсон фақат ўз фикрини тўғри хисоблаб шу фикирда қаттий туриб олса бу унинг адашганлигидан дарак. Шунинг учун бошқаларнинг хам фикр мулохазаларини қабўл қилишни ўрганишимиз лозим. Келган мехмонларга фақат аёл киши хизмат қилиши керакми деган савол хам биз учун мухим саволлардан бири саналади. Ўйлашимча эркак киши хам имкон даражасида мехмонларга хизмат қилиши мумкин. лекин мехмонларни ёлғиз қолдириб хизматга берилиб кетиш хам унчалик тўғри бўлмайди деган фикрмиз хамйўқ эмас. Хамма нарса чегара билан бўлгани мақўл.\nМехмондорчиликда энг мухими нима еб нима ичганимизда эмас. Балки мехмонларни очиқ кўнгиллик билан кутиб олишдадир. Азиз радио тингловчи мухлислар юқоридаги берилган саволлар бўйича сизларнинг фикр ва мулохазаларингизни кутиб қоламиз. Сиз яшаётган вилоятларда мехмондорчилик қай тарзда бўлади. Шулар хақида бизга ёзиб юборинг. Хайр омон бўлинглар.


Ўзбекистон ҳукумати фермерлар ўз зарарига ишлаётганини гапирмоқда, аммо уларга эркинлик бермоқчи эмас - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:44 - Ўзбекистон ҳукумати фермерлар ўз зарарига ишлаётганини гапирмоқда, аммо уларга эркинлик бермоқчи эмас\nЎзбекистон Республикаси Бош вазири ўринбосари Зойир Мирзага кўра, қишлоқ хўжалигидаги фермерларнинг техник таъминланганлик даражаси ўта паст ва мавжуд техникаларнинг 38 фоизи бутунлай яроқсиз. “Энг ачинарлиси, мева-сабзавот маҳсулотларини етиштиришга ихтисослашган ҳудудларда фаолият юритаётган хўжаликлар техника билан 34 фоизга таъминланган. Пахта, ғалла ва такрорий экин турларини етиштириш учун ер уч марта шудгор қилиниб, унга ишлов берилиши керак, амалда унинг ярми ҳам бажарилмайди” деди Зойир Мирза.\n“Айни кунда барча маҳсулотларнинг атиги 10 фоизини омборхоналарда белгиланган тартибда сақлаш имкониятига эгамиз. Бу борада ижобий натижаларга эришиш учун айрим қонуности ҳужжатларни ўзгартириш ёки уларга қўшимчалар киритиш мақсадга мувофиқ бўлади. Маҳаллий жойларда янги нормаларни ташкил қилишни жоиз, деб ҳисоблайман”, дейди Сенатнинг ялпи мажлисига ҳисоб берган вазир.\nВазирнинг сўзлари мазмунидан қишлоқ хўжалиги аллақачон барбод бўлган. Аҳвол дабдала эканлигини, бундай аҳволдан фундаментал инқилобий ислоҳотларсиз чиқиб бўлмаслигини “Бирлик” Партияси ва унинг жарчиси “Ҳаракат” Агентлиги йиллардан бери айтиб келмоқда. Ислоҳотлар сиёсий, ижтимоий ва иқтисодий соҳаларад бўлиши кераклиги ҳам алоҳида урғуланмоқда.\nКўринишидан, на Президент Шавкат Мирзиё, на Бош вазир Абдулла Арип ва на вазир Зойир Мирза бунақа нарсаларни тушунишмайди ҳам. Улар косметик ўзгаришлар билан, деҳқонларга Никита Хрушчев каби масхарабозларча маслаҳатлар бериш билан оворалар. Эй, раҳбарлар, деҳқонларга эркинлик беринг, мамлакатни бозор иқтисодиётига ўтказинг, тадбиркоралар, жумладан, деҳқонлар ҳамма нарсани ўзлари зўр қилиб ташлайдилар.


«Яндекс» «Тинькофф» банкини 5,5 миллиардга сотиб олмоқда. Банк эгаси саратонга чалинганди\n«Яндекс» компанияси Кипрнинг «TCS Group Holdings» компанияси билан «Тинькофф» ва «Тинькофф суғурта» компанияларини сотиб олиш бўйича келишувга эришган. Холдинг Россияда машҳур бўлган «Тинькофф» банкининг таъсисчиси ҳисобланади.\nКелишувга кўра, «Яндекс» «Тинькофф»нинг 100 фоиз акцияларини сотиб олади. Томонлар 5,5 миллиард долларга келишгани айтилмоқда.\n«TCS Group Holdings»нинг Лондон биржаси сайтида қолдирган хабарига кўра, барча активлар ҳисоб-китоб қилингач, савдо-сотиқ нархи аниқ бўлади. «Яндекс»да бу савдонинг амалга оширилаётганини тасдиқлашди. Компания акционерлари 5,48 миллиард долларлик савдони тасдиқлашган.\nБу хабарлар пайдо бўлгач, «Яндекс» акциялари 4 фоизга, TSC акциялари 7 фоизга қимматлади.\nМаълумот учун, «Яндекс» июнда «Сбербанк» билан ҳамкорликни тўхтатганди. Улар ҳамкорликда «Яндекс.Деньги» ва «Яндекс.Маркет»ни яратишган. «Яндекс»нинг молиявий директори Грег Абовский компания молия бозорида янги ҳамкорлар билан ишлашга тайёрлигини маълум қилганди.\n52 ёшли Олег Тиньков март ойида саратон билан оғриганини маълум қилганди. Олдинроқ АҚШ ҳукумати унга 1 миллиард доллар миқдорида солиқларни яшириш бўйича айблов эълон қилган.\n«Яндекс» ўзининг видеоқўнғироқлар хизматини ишга туширди


Жаҳонгир Ортиқхўжаев ярим тунда дарахтларни ноқонуний кесаётганларни шахсан ўзи тутиб олди (видео) - Халқ сўзи\nЖаҳонгир Ортиқхўжаев ярим тунда дарахтларни ноқонуний кесаётганларни шахсан ўзи тутиб олди (видео)\n15:22 26 Июнь 2019 Жамият\nТошкент шаҳар ҳокими Жаҳонгир Ортиқхўжаев 25 июндан 26 июнга ўтар кечасидаги кузатув давомида Алишер Навоий шоҳ кўчасидаги “Туркистон” санъат саройининг олд томонида дарахтлар кесилаётганига гувоҳ бўлди. Бу ҳақда ҳокимлик матбуот хизмати хабар берди.\nҲоким ушбу ноқонуний ҳаракат бўйича изоҳ сўраганида, улар диаметри 70—80 сантиметр бўлган 20 та дарахтни кесиш учун “Ягона дарча” давлат хизматлари марказидан 61 минг сўм эвазига рухсат олганини маълум қилган.\nВоқеа жойига тезлик билан Юнусобод туман ҳокимлиги, Тошкент шаҳар экология ва атроф-муҳитни муҳофаза қилиш бошқармаси, ИИББ ва прокуратура мутасаддилари чақирилган.\nХабарда айтилишича, айни пайтда ҳуқуқни муҳофаза қилиш органлари томонидан ушбу ноқонуний ҳаракатга алоқадор гуруҳ қўлга олинган. Прокуратура назоратида соғлом дарахтларни кесиш бўйича аниқланган ҳолат юзасидан текширув ишлари олиб борилмоқда.


Қора молларни озиқлантиришда озуқалар таҳлили | Наслли Чорва\n1.1 Қуруқ моддалар\nОзуқалар таркибини таҳлил қилиш жараёнида, албатта, унинг таркибидаги қуруқ модда ва сув миқдори аниқланади. Дастлабки майдаланган енгил қуруқ озуқа учун қуритиш 103°C ҳароратда 4 соат давом этади, бунда сув билан биргаликда кичик молекулали ёғли кислоталар (мой, сирка кислотаси, протеин, сут ва ҳ.к.),\nаммиак, спиртлар ва бошқа моддалар буғланади. Дастлабки масса ва мутлоқ қуруқ моддалар орасидаги фарқ гигроскопик сув деб юритилади. Дон, ун ва саноатдан чиққан бошқа маҳсулотлар 130°C ҳароратда 2 соат давомида қуритилади. Таркибида намлик юқори бўлган озуқалар (қанд ва озуқабоп лавлаги, картошка ва\nбошқалар) вакуумли шкафда 80-85°C ҳароратда ва 133 гПа босим остида қуритилади. Қуритиш жараёни массанинг доимий оғирлигига етгунча давом эттирилади. Қуруқ модда таркибида органик ва анорганик компонентлар мавжуд бўлади.\nОзуқанинг ноорганик компоненти намунани муфел печида 550°C ҳароратда ёндириш йўли билан аниқланади. Бунда салмоқли қисмини углcродлар ташкил қилган органик моддалар ёниб кетади, анорганик компонентлар cса қолдиқ сифатида қолади, бу моддалар қуруқ кул деб юритилади. Қуруқ модда массаси билан қуруқ кул ўртасидаги фарқ озуқанинг органик моддаси деб юритилади. Қуруқ кул таркибида\nозуқанинг хусусий анорганик моддалари билан бир қаторда, турли анорганик аралашмалар (қум, лой ва ҳ.к.) бўлиши мумкин.\n1.3. Хом протеин\nХом протеин таркиби Келдал услубида аниқланади. Аниқлаш жараёнида намунага сулфат кислотаси концентрацияси билан ишлов берилади. Бунда органик моддаларнинг парчаланиши ва намуна таркибидаги аммиак тарзида ажратилиши содир бўлади. Охирги моддалар дарҳол кислота билан тутиб қолинади. Намуна совутилгандан сўнг, аммиакни сулфат кислотаси аралашмасига қўшиб ҳайдаш керак бўлади. Ортиқча\nкислота текширилади ва азотга боғлиқ миқдори аниқланади.Модомики, протеин таркибида 16% азот бор , озуқадаги хом протеин азот миқдорининг 6,25 коэффициентига кўпайтириш йўли билан аниқланади. Озуқа таркибидаги хом протеин, ҳақиқий оқсил каби амидлар, эркин аминокислоталар ва бошқа азотли моддалардан таркиб топади.\nЁғлар -озуқа намунасидан тортиб олинган эфир массасидир. Экстракцияси, кЎпинча, диэтилефираа олиб борилади, унда ёғлар смолалар (катронлар), мумлар (улар ҳақиқий ёғлар эмас) ҳайвонлар томонидан энергия манбайи сифатида фойдаланилади. Бундай моддалар пичан таркибидаги ёғлар ва ўтларда 20-40%\nгача етади. Бир қатор озуқаларда фақат кислоталар гидролиз шароитда экстракция имкони бўлади, чунки уларда ёғлар оқсил мембранаси билан ўралган бўлади (сут маҳсулотлари, қуруқ дрожалар).\n1.5. Хом клэчатка\nБу фракцияга кислоталар ва ишқорларда эрирнайдиган, таркибида оқсил, ёғ ва кул cлементлари бўлмаган (селлулоза, пентозалар ва ўсимлик структурасини ташкил этувчи бошқа моддалар) озуқа қолдиқлари киради. Хом клечатка фракцияси иккита фракциячага бўлинади. Биринчи фракцияга (НДК-нейтрал детергент клечаткалар) қайнатилганда детергентларнинг нейтрал эритмасида сақлайдиган моддалар киради.\nШўр эритмада қайнатилганда, иккинчи гуруҳга мансуб бўлган (КДК-кислотали детерген клечатка)–селлулоза ва лигнин моддалари қолади. Агар КДК қЎшимча равишда 72% сулфат кислотаси билан гидролизланса, эритмада фақат лигнин қолади.\n1.6. Азотсиз экстрактив моддалар\nБулар хом клечаткаларга ҳам, ёғларга ҳам, протеинларга ҳам\nкирмайдиган органик моддалардир. Бундай моддаларга қанд моддалари, крахмаллар, селлулозанинг сувда осон эрийдиган компонентлари ва гемиселлулозалар, органик кислоталар ва бошқалар, яъни барча углеводлар (клечаткадан ташқари) ва органик кислоталар киради.\nУзбекистон фермерларининг Германияда қорамол танлаш жараёни


СБХ / 2019 йил / № 01-02 / Солиқ солиш\nТоварни Россиядан импорт қиламиз, контрактда FCA шартлари қайд этилган. Муассис Россиядан Тошкентга юк ташиш бўйича беғараз ёрдам беришни таклиф қилди. Муассис – жисмоний шахс Ўзбекистонда яшаш гувоҳномасига эга бўлган чет эл фуқароси.\nСолиқни тўлаб, ушбу ёрдамни қабул қилишга ҳақлимизми?\n– Корхона текинга олган хизмат қиймати фойда солиғи (ЯСТ) бўйича солиқ солинадиган базага киритилади.\nИнкотермс–2010 версияси бўйича FCA шартлари сотувчи экспорт божхона режимида чиқарилган товарни харидор кўрсатган ташувчига айтилган жойда беришини англатади. Бундай етказиб бериш шартида сотувчи экспорт учун божларни тўлайди ва юк асосий ташувчига топшириш жойигача етказиб берилишини таъминлайди. Ташувчининг хизматлари ҳақини эса харидор тўлаши керак. Ташувчи деб транспорт компанияси; экспедиторлик хизмати; терминал (порт, темир йўл станциясининг юк сақланадиган ҳовлиси; причал ва ҳ.к.); харидор танловига кўра ишончли шахс ҳисобланиши мумкин.\nСизнинг ҳолатда FCA етказиб бериш шарти бўйича ишончли шахс – муассисни ташувчи этиб танлайсиз. У эса товар етказиб берилишини таъминлайди. Етказиб бериш хизмати тўловсиз қабул қилинса, сизда бошқа солиқ солинадиган даромад юзага келади (Солиқ кодексининг 132-моддаси 4-банди). Текин асосда олинган ташиш хизматларининг бозор қиймати ҳужжат билан тасдиқланган бўлиши керак (Солиқ кодексининг 135-моддаси). Ишончли шахс (муассисингиз) сизга ташиш қиймати кўрсатилган ҳужжатларни тақдим этиши шарт.\nТашиш хизматлари суммасини фойда солиғи ёки ЯСТ бўйича солиқ солинадиган базага киритасиз.


Коронавирус ҳаводан ҳам юқадими? ЖССТ бу фактни расман тасдиқлаши кутилмоқда - Zamin.uz\n00:04 / 09.07.2020\nЖаҳон соғлиқни сақлаш ташкилоти сешанба куни коронавирус устида тадқиқот олиб борган бир гуруҳ олимлар вирус одамлар орасида қандай тарқалиши ҳақидаги кўрсатмаларни янгилашни талаб қилганидан сўнг вируснинг ҳаво орқали юқиши мумкинлигини тасдиқлади.\n«Биз коронавируснинг ҳаво орқали юқиши ҳақида гаплашмоқдамиз», деган ЖССТнинг Covid-19 пандемияси бўйича техник директори Мария ван Керхов шу масала бўйича ўтказилган брифингда.\nЖССТ аввалроқ фақат нафас олиш йўллари яллиғланиши касаллигини келтириб чиқарадиган Covid-19 асосан уни юқтирган одамнинг бурни ва оғзидан чиқадиган майда томчилар орқали тарқалишини, томчилар оғиз ва бурундан чиққанидан сўнг тезда ерга тушишини айтган эди.\nДушанба куни «Клиник юқумли касалликлар» журналида дунёнинг 32 мамлакатидан бўлган 239 олим томонидан имзоланиб ЖССТнинг Женева агентлигига юборилган очиқ хати чоп этилди. Унда олимлар коронавируснинг томчилари у билан зарарланган одамларнинг оғзи ва бурнидан чиққанда ҳаммаси ҳам ерга тушмаслигини, бир қисми ҳавода сузувчи бўлиб қолишини ҳамда ўша ҳаводан нафас олаётган одамларга юқиши мумкин деган далиллар келтирилган.\nОчиқ хатда олимлар ЖССТдан коронавирус юқиши мумкин бўлган ҳолатларга ўзгартириш киритишни ва уни ҳаводан ҳам юқтириш мумкинлигини қўшиб қўйишни талаб қилган.\n«Биз улар далилларни тан олишларини истадик. Бу аниқ ЖССТга қарши бориш эмас, балки илмий мунозара. Биз ўз тадқиқотларимизда аниқлаган нарсамизни барчага маълум қилишимиз керак эди. Ташкилотдагилар билан бу ҳақда кўп суҳбатлашдик, фикр алмашдик. Аммо улар далилларни тинглагилари келмади. Шундан сўнг уларни чоп эттирдик», дейди очиқ хатга имзо қўйганлардан бири бўлган АҚШдаги Колорадо университети кимёгари Хосе Хименес.\nСешанба куни Женевада бўлиб ўтган брифингда сўзлаган ЖССТ юқумли касалликларнинг олдини олиш ва назорат қилиш бўйича техник директори Бенедетта Аллегранци коронавируснинг ҳаво орқали юқиши ҳақида далиллар борлигини, аммо бу далилларни яна бир бор жиддий текшириб кўриш лозимлигини айтган: «Одамлар гавжум бўладиган жамоат жойларида, ёпиқ ва шамоллатилмаган хоналарда коронавируснинг ҳаво орқали юқишини истисно қилиб бўлмайди. Бироқ олимлар томонидан тақдим этилган далиллар тўпланиши ва чуқурроқ ўрганилиши лозим. Биз олимларнинг бу тадқиқотларини қўллаб-қувватлаймиз», деган у.\nХименеснинг фикрича, коронавируснинг ҳаво орқали юқиши мумкинлиги ҳақидаги илмий изланишларга тиббиёт ходимлари бошданоқ ишончсизлик билан қараб келган. Улар одамлар орасида ваҳима кўтарилишидан хавотирга тушган бўлиши мумкин: «Агар одамлар коронавирусни ҳаво орқали ҳам юқишини эшитишса, тиббиёт ходимлари касалхонага боришдан бош тортишади. Ахир ким ҳам ўз соғлиғини хавф остига қўйишни хоҳлайди? Ёки ҳамма ривожланган давлатларда N95 ҳимоя ниқобларини сотиб ола бошлайди ва ривожланаётган ҳамда қашшоқ мамлакатлар аҳолисига у етмай қолади».\nХименеснинг сўзларига кўра, ЖССТнинг коронавирус ҳаво орқали юқиши масаласидаги далилларни баҳолаш гуруҳи илмий жиҳатдан мукаммал эмас ва унда вирусларнинг ҳаво орқали юқиши бўйича мутахассиснинг ўзи йўқ.\nЖССТнинг коронавирусни ҳаводан юқтириш хавфи масаласида қиладиган ҳар қандай ўзгариш унинг одамлар орасидаги оралиқ масофани 1 метр (3,3 фут) даражасида сақлаш тўғрисидаги ҳозирги тавсиясига таъсир қилиши мумкин. Шунингдек, ЖССТнинг дунёнинг барча давлатларига юборган қўлланмалари, коронавирус тарқалишини олдини олиш ҳақидаги кўпгина брошюралари ўзгартирилиши лозим бўлади.\nМария ван Керховнинг сўзларига кўра, ЖССТ яқин кунларда вируснинг тарқалиши ҳақида маълумотлар берадиган янги илмий хулосани нашр этади. «Вируснинг ҳаво орқали тарқалишини тўхтатиш учун кенг қамровли аралашувлар зарур. Бу нафақат оралиқ масофани, балки зарур бўлган ҳолатларда, оралиқ масофани сақлай олмайдиган жойларда ниқоблардан фойдаланишни ҳам ўз ичига олади. Янги қўлланма айниқса соғлиқни сақлаш соҳаси мутахассислари учун жуда зарур», дейди ЖССТ вакили.


03 июл 2022, Тошкент вақти: 11:24\nБу ҳақда Тўхтасинбой пирамидасига пул тиккан чинозликлардан бири Озодликка шуларни айтди:\n- Тўхтасин, Баҳодир, Жалол, Расул деганлари (бу шахсларнинг тўлиқ исми Озодликка маълум эмас) ишлаяпти, пул тарқатиб, бошқа қиляпти. Норози бўлганларни пулини таннархини қайтариб беряпти. Бир ой олдин 4 миллион сўм топширган бўлса, 3 миллион 200 минг қилиб қайтариб беряпти. Ўйиндан чиққани учун 20 фоиз устамасини олиб қоляпти. Ўйинни давом эттирадиган бўлса 4 миллион сўмни, бир йилда 100 фоизга келишган бўлса шу пулни 8 миллион қилиб ойма-ой бўлиб оларди, - дея иддао қилади чинозликлардан бири.\nОзодликка гапирган бошқа чинозлик эса Аҳмадбой ҳибсга олинганидан сўнг ҳамма қўрқиб қолгани, Тўхтасин, Баҳодир, Жалоллардан пулларини кўпчилик қайтариб олаётганини айтади:\n-Тўғри, Тўхтасинники ишлаяпти. Лекин, кўпчилик пулини қайтариб оляпти. фоизга ютқизса ҳам қайтариб оляпти. Ўйинни давом эттираётганлар ҳам бор, лекин кўпчилик қайтариб оляпти, - деди чинозлик тадбиркор.\nАҳолидан йилига камида 100 фоизлик дивиденд ваъдаси билан миллий ва чет эл валюталарини олиш билан шуғулланиб келган Аҳмад Турсунбоев ва унинг уч шериги ўтган ҳафта ҳибсга олинган, бир неча миллионлик молиявий маблағи олиб қўйилган эди.\nАгар бу амал жиноят бўлса, нега бошқа “бой”ларга тегишмаяпти?\nОзодликка мурожаат этган чинозликлардан бири шу савол уларни ўйлантираётганини айтади:\n- Нега Аҳмадбой, Нуриддинбойларни ушлашди, Тўхтасинбой, Баҳодирбойларга тегишмади. Ҳаммаси бир ишни қиляптику? Бугун ҳам ишлашяпти, пул тарқатишяпти, пул олишяпти. Агар бу амал жиноят бўлса, ҳаммасини ушлашсин, нега бошқа “бой”ларга тегишмаяпти, - дейди Аҳмадбой молиявий пирамидасига пул тиккан чинозликлардан бири.\nАҳмаджон Турсунбоев молиявий пирамида фаолияти билан 4 йилдан бери шуғулланиб келгани ва айрим тасдиқланмаган маълумотларга кўра, ҳукуматдаги юқори лавозимли мулозимлар уни дастаклаб келган.\nУнинг асосий мижозлари шоу бизнеси юлдузларидан тортиб ички ишлар бошқармаларининг мансабдорлари бўлишгани айтилади.\n- Чиноз Ички ишлар бошқармасидаги амалдорлардан тортиб ҳукуматни энг тепасидагилар ҳам Аҳмадбой билан ҳамкорликда ишлаган. Шоу бизнесидаги кўзга кўринган қўшиқчилар, қизиқчилар унинг асосий мижозлари бўлишганини ҳам биламиз, - дея иддао қилади исми сир қолиши шарти билан Озодликка гапирган чинозлик тадбиркорлардан бири.\nЛекин, бу иддаоларни тасдиқлаш имконсиз.\nҲозирда Аҳмадбой Турсунбоев ва унинг уч шериги Тошкент вилоятидаги вақтинчалик тергов изоляторларнинг бирида ушлаб турилаётгани айтиляпти.\nКредиторларнинг мулкига нима бўлиши ҳақида ҳукумат аҳолига аниқ маълумот бермаяпти.


Мунисанинг шахар четидаги ховлисида мехмон бўлган Дан Балан 4 кишидан иборат ижодий жамоаси билан келган бўлиб, палов устидаги музокараларда хамкорликнинг айни дамдаги сир тутилаётган тарафлари билан келишиб олинди. Яъни у қандай дуэт бўлади балки яна қандайдир бир бошқа лойихами хозирча сир тутилади. Бироқ музокара натижасида хамкорликка келишиб бўлинган.\nИжодий хамкорлик натижаларини нафақат Мунисанинг мухлислари балки бутун бошли санъат олами катта қизиқиш билан кутиши табиий!\n18:50 Муниса Ризаева: “Юртдошларимиз сайловни байрамдек кутиб оляпти”


Суперлига. “Пахтакор” “Навбаҳор”ни қийинчилик билан енгди. VAR орқали белгиланган пенальти ўйин тақдирини ҳал қилди (+видеошарҳ) – AllSportuz.com\nСуперлига. “Пахтакор” “Навбаҳор”ни қийинчилик билан енгди. VAR орқали белгиланган пенальти ўйин тақдирини ҳал қилди (+видеошарҳ)\nСуперлига. “Пахтакор” VAR орқали белгиланган пенальти эвазига “Навбаҳор”ни таслим этди.\nҲозиргина Суперлига 5-тур баҳслари доирасидан ўрин олган “Навбаҳор” ҳамда “Пахтакор” жамоалари ўртасидаги урашув якунига етди.\nУчрашувнинг дастлабки дақиқалари майдон эгаларининг ташаббуси остида ўтган бўлсада кейинчалик, ҳавфли вазиятлар яратиш бўйича томонлар тенгма-тенг кўрсатгич қайд эта бошлашди. Ман шундай имкониятлардан бирида меҳмонлар ҳужумчиси Драган Черан “лочинлар” дарвозасини ишғол қилиб жамоасини танаффусга 1:0 ҳисобидаги устунлик билан чиқиб кетишини таъминлади.\nИккинчи бўлимни биринчисига қараганда фаолроқ бошлаган “Навбаҳор” вакиллари 71 дақиқада Соловёв, Голбан, Ғофуров, Исоқжонов комбинациасидан сўнг “Пахтакор” дарвозасини ишғол қилиб ҳисобдаги мувозанатни тиклашди. Гол муаллифи Ислом Исоқжонов. Мазкур голдан сўнг ҳам ўйинга ташриф буюрган кўп минг сонли ишқибозларга ғалаба тортиқ қилишни мақсад қилган майдон эгалари олдинга боришдан тўхташмади. Жумладан заҳирадан ўйинга қўшилган Забиҳилло Ўринбоевда ва Қувондиқ Рўзиевда гол киритиш учун улай вазиятлар юзага келди. “Пахтакор” эса асосан қарши ҳужумларга таяниб ўйин олиб борди ва кам сонли ҳужумларидан бирида Сардор Рашидов “Навбаҳор” жарима майдони ичида рақибга қарши баҳсда айёрлик ишлатиб майдонга қулади ва вазиятни VAR ёрдамида қайта – қайта кузатган урашув ҳаками “Пахтакор” фойдасига жуда шубҳали пенальти белгилади. Белгиланган пенальтини эса, Драган Черан голга айлантирди. Учрашувнниг қолган вақтида вазиятни ўнглашга “Навбаҳор”да на вақт ва на имкон етишмади якуний ҳисоб 1:2.\nНАВБАҲОР – ПАХТАКОР – 1:2\nГол: 41 – Драган Черан 0:1; 71 – Исломбек Исоқжонов 1:1; 90 – Драган Черан 1:2\n“Навбаҳор”: 1.Ўткир Юсупов, 7.Азимжон Аҳмедов, 9.Иван Соловьёв, 10.Қувондиқ Рўзиев, 11.Исломбек Исоқжонов, 17.Эҳсони Паншанбе(28.Никола Тасич,70), 19.Мирзоҳид Ғофуров, 22.Игорь Голбан, 24.Даврон Ҳошимов, 67.Марко Путинчанин 88.Славиша Стоянович(70.Аббос Ғуломов, 57).\nЗахира: 35.Раҳимжон Давронов, 8.Сардор Теляков, 18.Баҳром Абдураҳимов, 25.Шоҳруҳ Маҳмудҳожиев, 95.Забиҳилло Ўринбоев.\n“Пахтакор”: 35.Санжар Қувватов, 5.Анзур Исмоилов, 6.Иброҳимҳалил Йўлдошев, 7.Сардор Рашидов, 8.Азизбек Турғунбоев(18.Ҳожимат Эркинов,46), 10.Драган Черан, 19.Шароф Муҳиддинов(14.Ҳумоюнмирзо Иминов,72), 21.Аброр Исмоилов, 23.Шерзод Аъзамов, 27.Сардор Собирхўжаев, 34.Фарруҳ Сайфиев.\nЗахира: 25.Элдорбек Суюнов, 3.Ҳожиакбар Алижонов, 17.Шерзод Темиров, 28.Диёр Холматов, 88.Шаҳзод Азмиддинов.\nОгоҳлантириш: Исоқжонов 22, Аъзамов 45+2, Аброр Исмоилов 69, Давронбек Хошимов 76, Голбан 81, Санжар Қувватов 90+5.\nPrevious «Аждарлар» «аристократлар»га қарши. Барчаси «Порту» — «Челси» учрашуви ҳақида\nNext Тезкор хабар! Жамшид Нажмиддинов Америка Қўшма Штатларида навбатдаги жангини ўтказади.


7 октябрь куни Ўзбекистонда қандай об-ҳаво кузатилади?\nДобавлено: 06.10.2016, 12:46\nРеспублика Гидрометеорология марказининг хабар беришича, 7 октябрь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 10-12, кундузи 25-27 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 9-14, кундузи 22-27 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15, кундузи 22-27 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13, кундузи 22-27 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 11-16, кундузи 24-29 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 8-13, кундузи 22-27 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 3-8, кундузи 15-20 даража илиқ бўлади.